Sigurnost u drugom planu, zastupnici Parlamenta FBiH iskoristili priliku za međustranačke svađe – Haber.ba\nHamdija Abdić ocijenio je da je namjera RS-a da formira rezervnu policiju ustvari samo uvod u formiranje oružanih snaga\nZastupnik SDA u Zastupničkom domu Federalnog parlamenta Hamdija Abdić ocijenio je da je namjera RS-a da formira rezervnu policiju ustvari samo uvod u formiranje entitetskih oružanih snaga.\n– Nisu razlog poplave ni migrantska kriza, nego je cilj da se u konačnici formiraju oružane snage. Kolege iz HDZ-a kažu da su protiv toga da Federacija BiH uzvrati istom mjestom i osnuje svoju rezervnu policiju, ali kada se posvađaju Dodik i Ćović, bit će za to – kaže Abdić.\nZastupnik SDP-a Irfan Čengić rekao je da “obje ruke diže za rezervni sastav”, ali da očito, imajući u vidu najavu Kluba HDZ-HNS, Parlament FBiH neće izaći sa jedinstvenom stavom u vezi sa tim pitanjem.\n– Trebali smo biti malo mudriji i na drugi način regulisati pitanje rezervnog sastava, a ne dovesti se u situaciju da iz Parlamenta FBiH poručimo da takvog sastava neće biti – kazao je Čengić, ali nije objasnio kako je to trebalo “mudrije” odraditi.\nNa sjednici je otvorena rasprava i o neprisustvu ministra unutrašnjih poslova FBiH Aljoše Čampare današnjoj sjednici, te o izvještajima o stanju sigurnosti koji godinama nisu razmatrani na Parlamentu.\nOsman Ćatić, šef Kluba SDA, kazao je da je ministar Čampara jučer bio na sjednici i da su zastupnici imali priliku pitati ga šta žele. Također, kazao je da je Čampara danas opravdano odsutan jer se u isto vrijeme održava sjednica Skupštine KS, kao i da su izveštaji o stanju sigurnosti uredno i redovno dostavljani, ali nisu razmatrani na sjednicama Zastupničkog doma.\nReplicirao je Damir Mašić ocijenivši da na dnevnom redu Skupštine KS nisu neka bitna pitanje, kao i da je izvještaje sa dnevnog reda Zastupničkog doma skidao ministar zajedno sa predsjedavajućim Edinom Mušićem.\nElzina Pirić, šefica Kluba PDA, kaže da je tok sjednice potvrdio ispravnost njenog stava da bude protiv ovog zasjedanja. Također, naglasila je da se radi o tematici koja se trebala razmatrati iza zatvorenih vrata, a pred novinarima bi, trebalo razgovarati o lijepim i pozitivnim temama kako se ne bi dizale tenzije i plašila javnost.\nZastupnica DF-a Alma Kratina joj je replicirala, rekavši da intencija nije bila dizanje tenzija nego poruka javnosti da ništa nije izmaklo kontroli kada je u pitanju sigurnosna situacija i da Federacija ima mehanizme da odgovori adekvatno na dešavanja u RS-u.\nStav Elzine Pirić podržao je i Eldin Vrače iz Kluba nezavisnih zastupnika, koji je ocijenio da je danas “ogoljena” Federacija BiH, te da je pred medijima govoreno o tome čime raspolaže policija. Predložio je da se tim povodom u pauzi zasjedanja sastanu članovi Kolegija.\nIsmet Osmanović, zastupnik SDA, smatra da je intencija predlagača i inicijativa za održavanje ove vanredne sjednica bila pozitivna i dobra, te da su sigurno željeli najbolje. Međutim, kako kaže, pokazalo se da su zastupnici bili nepripremljeni za raspravu o ovako važnoj temi.\n– Cijela priča o formiranju rezervnog sastava policije RS-a je ujdurma i podvala. I dok mi u Sarajevu pričamo na ovaj način kako smo pričali sada na sjednici, u Banjoj Luci trljaju ruke jer efekat je postignut. Trebamo poručiti da nemamo razloga da se bojimo rezervnog sastava policije u RS-u, reagovati zrelo i politički odgovorno te zaključiti da su nadležni organi vlasti u FBIH zaduženi za sigurnost sposobni svoju ustavnu i zakonsku obavezu izvršiti do kraja. To treba biti poruka – rekao je Osmanović,piše Faktor\nO predloženim zaključcima zastupnici će se izjasniti nakon pauze tokom koje zasjedaju članovi kolegija.\nTeme:FBiH, Parlament FBiH, policija FBiH, rezervni sastav, sigurnosna situacija


Mikro linija Pioneer X-CM56-GR\nIT oprema-ostalo (605)\nNaziv: Pioneer X-CM56-GR\nBluetooth Wireless Technology (ver, 4,1, profile: A2DP/AVRCP)\nOne-Touch Bluetooth Pairing and Disconnection with NFC Technology for Compatible Devices\nUređaj: 200 x 129 x 237 mm\nZvučnici: 129 x 200 x 213 mm svaki\nMini linija upečatljive tirkizno-zelene boje i izvanrednog dizajna\nPIONEER X-CM56 i njegov pametan, skandinavski inspirisan dizajn podržava različite verzije podešavanja i, zahvaljujući četiri kombinacije boja, može se besprekorno integrisati u bilo koji dizajn enterijera. Kao dodatak drvenog izgleda sa klasičnom belom i crnom prednjom stranom, ponuđene su i kombinacije bukva/kajsija i bukva/mint. Upravo ova poslednja izražajna, jedinstvena kombinacija boja dolazi nam sa ovim modelom.\nPored vizuelne, muzička raznolikost je takođe prisutna: klasični izvori poput UHF radia i CD-a pridružili su se pametnim telefonima i USB memorijama Ugrađena Bluetooth bežična tehnologija omogućava Vam da lako stream-ujete muziku sa kompatibilnih uređaja kao što su pametni telefoni, tableti ili personalni računari. Takođe treba spomenuti da sistem ima NFC (Near Field Communication) tehnologiju, koja omogućava uparivanje i isključivanje kompatibilnih uređaja jednim dodirom. Sve što je neophodno da učinite je da približite podržani uređaj ovom uređaju i komunikacija će biti ostvarena.\nBez obzira na odabranu lokaciju za instalaciju, zvuk PIONEER X-CM56-GR sistema će Vas iznenaditi - naročito pošto regulator tona, pojačavač basa i ekvilajzer omogućavaju prilagođavanje akustici prostorije i muzičkim preferencijama.\nTakođe kod ovog uređaja prisutna je i Auto Standby opcija. Nema potrebe da brinite ako ste sistem ostavili uključenim. Sistem će automatski preći u stanje pripravnosti nakon što neko vreme ostane nekontrolisan.


Božićne restrikcije: Gastarbajtere čeka karantin po povratku u Austriju - Sputnjik Srbija\n16:19 16 Januar 2021\n07:33 02.12.2020 Preuzmite kraći link\nAustrija planira da tokom božićnih praznika na aerodromima i granicama uvede stroge mere koje će se odnositi na putovanja u visokorizične zemlje, piše Kronen cajtung pozivajući se na izvore iz Ministarstva unutrašnjih poslova.\nMere će se odnositi na putnike iz zemalja koje su označene kao rizična područja, posebno na Balkan i Tursku, ali i na Italiju i Nemačku.\nOnaj ko bude rešio da i pored upozorenja otputuje u rizična područja, moraće da po povratku u Austriju provede 10 dana u karantinu.\nMere će, kako navodi austrijski list, biti na snazi do 10. januara i odnosiće se na sve zemlje koje imaju sedmodnevnu stopu u broju obolelih veću od 100 na 100.000 stanovnika.\nZa sada nije poznato kada će mere stupiti na snagu, ali list podseća da milioni hrišćana slave Božić 7. januara i da je prevashodni cilj uvođenja novih strožih pravila na granicama sprečavanje izbijanja trećeg talasa pandemije korona virusa, preneo je Tanjug.


0\tSeptember 26, 2020 11:26 pm\nGradonačelnica najavila ukidanje uredbe prema kojoj gradska policija treba da sarađuje sa imigracionim vlastima\nUSCIS – Veći broj imigranata moći će do druge zelene karte bez intervjua\nTrampova administracija predložila je da se ukine “trajanje statusa” na vizama za strane studente, učesnike programa razmene i one koji rade u međunarodnim medijima. Zvaničnici bi radije da uvedu fiksni datum trajanja, nego da dopuste da vize važe sve dok onaj ko ima vizu ne dobije diplomu ili završi istraživački projekat.\nTrenutno, oni koji imaju F-1 vizu mogu da ostanu u zemlji dok ne završe studentski program na kome su ili dok ispunjavanju zahteve programa.\nSekretarijat za nacionalnu bezbednost objavio je u četvrtak predlog na 256 strana, kojim bi se odobravali datumi isteka vize od 4 godine i dve godine onima koji uče jezik, sa ograničenim mogućnostima da se prijave za produženje vize.\nKako je trenutno regulisano “trajanje statusa”?\n“Trajanje statusa” znači da je umesto fiksnog vremenskog trajanja, stranim studentima dozvoljeno da ostanu u Sjedinjenim Državama dok ne dobiju diplomu, sve dok idu na punu nastavu i ne krše imigracione zakone, na primer da ne rade ilegalno.\nDržavljani zemalja iz kojih se beleži visok stepen prekoračenja važenja vize, viši od 10 odsto, bi trebalo da imaju fiksno ograničen boravak na dve godine.\nNa koga se odnosi novi predlog?\nPravilo bi se odnosilo na one koji imaju F, J i I kategorije viza i imaju dozvolu da privremeno žive u SAD zbog višeg stručnog stepena, pojedince sa specijalnim veštinama, kojima je odobreno da budu u programima razmene u kojima se uči i radi, kao i na strane novinare.\nPrema Sekretarijatu za nacionalnu bezbednost, državljani zemalja iz kojih se beleži visok stepen prekoračenja važenja vize, viši od 10 odsto, bi trebalo da imaju fiksno ograničen boravak na dve godine.\nOni koji su rođeni u državama ili su državljani zemalja koje Stejt department ima na listi sponzora terorizma, takođe bi trebalo da imaju ograničen boravak od dve godine u SAD.\nŠta kaže Sekretarijat za nacionalnu bezbednost?\nSekretarijat za nacionalnu bezbednost smatra da su trenutna pravila uz znajačajno povećanje broja F viza akademskim studentima, J viza osobama na razmeni i predstavnicima stranih medija, “izazov za Sekretrijat da efikasno beleži i nadgleda ove kategorije ljudi koji nisu imigranti”.\nSekretarijat dodaje da je “u skladu sa tim zabrinut za integritet programa i da je potencijalno povećan rizik za nacionalnu bezbednost”.\nInternet publikacija “Inside Higher Ed” objavila je da je za 15 odsto opao broj upisanih studenata u akademskoj 2020/2021 godini, sa 25 odsto manje stranih studenata. To bi moglo da znači 23 milijardi dolara manje za američku ekonomiju.\nSara Šprajcer, direktorka vladinih odnosa Američkog saveta za obrazovanje, kaže da postoji trend opadanja upisa stranih studenata u poslednjih pet godina, koji je decenijama ranije rastao.\n“Mnogo stvari za koje je Sekretarijat zabrinut oko studentskih viza, kao što su sami korisnici, promena nivoa obrazovanja, vreme potrebno da se stekne diploma – to se već ionako prati kroz SEVIS sistem”, navodi Šprajcer.\nSEVIS je sistem koji sadrži informacije o studentima i onima na programima razmene.\n“Naše ustanove beleže sve te infomacije Sekretarijatu kroz taj sistem, koji je napravljen posle 11. septembra 2001. Nije sada jasno kako će ovo da pruži Sekretarijatu više informacija nego što već imaju”, dodala je.\nŠta je sa onima koji su već u SAD?\nStiven Jejl Loer, profesor Kornel univerziteta, koji se bavi pitanjima imigracije, kaže da predložena pravila znače da će strani studenti koji su sada u zemlji, moći da ostanu po starim pravilima. On je dodao da pravilo može da zabrani produženje statusa stranim studentima ako imigracione vlasti zaključe da vlasnik vize ne beleži napredak na studijama.\n“Predloženo pravilo bi značilo da većina stranih studenata mora da završi studije za 4 godine, a ne koliko god to obično traje. Na primer, studentima na doktoratu treba više od četiri godine da dobiju zvanje“, kaže Jejl Leor.\nŠta su osnove za produženje?\nNova pravila navode da zahtevi za produženje vize mogu biti odobreni “ako je dodatno vreme potrebno zbog čvrstih akademskih razloga, dokumentovane bolesti ili zdravstvenog stanja, ili okolnosti koje nisu pod kontrolom studenta”.\nKada pravilo stupa na snagu?\nZa sada je samo predlog i neće odmah stupiti na snagu. Javnost ima 30 dana da svoj komentar. Posle toga, imigraciona agencija će razmotriti sve komentare, napraviti predlog i poslati ga i Kancelariju za upravljanje i budžet na reviziju, pre nego što stupi na snagu.\nAko se imaju u vidu svi ovi koraci, stručnjaci za obrazovanje navode da ne očekuju da novo pravilo stupi na snagu pre novembarskih izbora, možda i ne pre inauguracije predsednika u januaru.\nBez obzira na to, stručnjaci ga vide kao prepreku za strane studente i druge.\n“Ovo će imati dugotrajan i obeshrabrujući uticaj na nove studente koji planiraju da dođu u SAD da studiraju, koji imaju izbora da idu u zemlje koje su nam konkurencija, kao što su Kanada, Velika Britanija, Australija ili Novi Zeland”, kaže Šprajcer.\nDispečer traži posao od kuće\nHR menadžer u kompaniji Super Ego 0\nU Sjedinjenim Državama tokom jula zaposleno više od 940.000 ljudi 0\nNajmani broj prijava za naknade za nezaposlene od početka pandemije 0


– Pored simptoma koji se najčešće sreću kod odraslih kao što su povišena telesna temeperatura, kašalj, otežano disanje, deca mogu da imaju gastrointenstinalne tegobe kao što su povraćanje i proliv – kaže prof. dr Vladislav Vukomanović, zamenik direktora Instituta za majku i dete “Dr Vukan Čupić”\nU ovom trenutku nijedno dete u Institutu za majku i dete “Dr Vukan Čupić” u Beogradu nema dokazanu infekciju korona virusom. Do sada ih je bilo osmoro, ali nijedno od njih nije imalo tešku kliničku sliku odnosno značajno pogoršanje osnovne bolesti uslovljene prisustvom virusa, kaže prof. dr Vladislav Vukomanović, pedijatar-kardiolog i vršilac dužnosti zamenik direktora ove zdravstve ustanove.\n– Ostala deca kod kojih se otkrije prisustvo virusa upućuju se na dečije odeljenje u KBC “Dr Dragiša Mišović“. U Institutu su se do sad lečila deca uzrasta od jednog dana do 18 godina. Naime, primljeno je nekoliko novorođenčadi, koja su zahtevala neki oblik intenzivne nege i terapije, ali su ubrzo otpuštena kući odnosno, takođe, upućena na lečenje na dečije odeljenje u KBC “Dragiša Mišović“ – kaže naš sagovornik.\n– Dva dečaka, adolescenta uzrasta od 17 godina primljena su pre nekoliko meseci u Institut sa znacima upale i popuštanja srčanog mišića, kao i nekim elementima koji su mogli da ukažu na atipični Kavasaki sindrom, kao što su crvenilo, konjuktivna pojava ospe, proširenje koronarnih arterija. Kod oba dečaka dokazano je postojanje antitela protiv Corona-19 virusa. Uz primenjenu intenzivnu terapiju i negu u periodu od nekoliko nedelja došlo je do potpunog oporavka i izlečenja oba deteta.\n– Odgovor na pitanje da li je Kavasakijeva bolest povezana sa Covid-19 virusom još nije dat, pa zato ni mi ne možemo da tvrdimo sa sigurnošću da postoji uzročno posledična veza Kavasakijeve bolesti koja se pre svega javlja kod dece uzrasta od 2 do 3 godine sa Covid-19 virusom – objasnio je prof. dr Vukamonović.\n– Pored simptoma koji se najčešće sreću kod odraslih kao što su povišena telesna temeperatura, kašalj, otežano disanje, deca mogu da imaju gastrointenstinalne tegobe kao što su povraćanje i proliv. Veoma je važna epidemiološka anamneza, a to znači da li je u neposrednoj okolini deteta bilo obolelih od Covid-19 infekcije, i da li su deca mogla da budu neposredno izložena tom virusu. Deca svakako treba da se pregledaju u Domu zdravlja, ali nepotrebno je voditi ih na pregled pri svakom i kratkotrajnom skoku telesne temeprature, koji nije udružen sa poremećajem opšteg stanja deteta, gubitkom apetita, ili poremećajem raspoloženja i kada dete nema povišenu telesnu temepraturu – kaže prof. dr Vukomanović.\n– U odnosu na tekući priliv bolesnika sumnjivih na infekciju Covid – 19, kao i preporuke Ministarstva zdravlja i državnih komisija, mere u Institutu se organizaciono i funkcionalno prilagođavaju postojećim okolnostima.


Produžen moratorijum za zapošljavanje\n07.04.2017. / 17:10\nSARAJEVO, Vlada Federacije BiH /FBiH/ zadužila je danas federalne institucije i službe da do kraja juna obustave konkursne procedure za prijem državnih službenika, namještenika i ostalih zaposlenih.\nVladina odluka odnosi se na uprave, upravne organizacije, ustanove i druge federalne institucije i službe, kao i na Agenciju za državnu službu FBiH i institucije koje je osnovala, a koje vrše javna ovlaštenja i imaju svojstvo pravnog lica.\nTime je Vlada na današnjoj hitnoj telefonskoj sjednici izmijenila zaključak sa sjednice održane 28. decembra prošle godine koji se odnosi na moratorijum na zapošljavanje.\nObustava se odnosi i na zaključivanje svih ugovora o djelu, osim u slučaju neodgodive potrebe, kada ove institucije ugovor o djelu mogu zaključiti isključivo uz njenu prethodnu saglasnost, navodi se u saopštenju federalne Vlade.\nFederalna Vlada je na sjednici održanoj 28. decembra prošle godine produžila moratorijum na zapošljavanje u javnim institucijama do 31. marta 2017. godine. Srna\nTagovi: moratorijvlada fbihzaposljavanje


Savindan obeležen sa Kule Beograd - Beograd - Dnevni list Danas\nPočetna » Vesti » Beograd » Savindan obeležen sa Kule Beograd\nDanas Online27.01.2022. 22:20\nSa Kule Beograd obeležen je dan Svetog Save, prvog srpskog arhiepiskopa, a tokom večeri 27. januara na medija fasadi ispisani su stihovi „Da živimo svi u slozi, Sveti Savo ti pomozi, počuj glas svog roda, srpskoga naroda“ i lik prosvetitelja, navodi se u saopštenju kompanije „Beograd na vodi“.\nProjekcija himne Svetom Savi bila je propraćena laserskim efektima sa najviše zgrade u regionu.\nJedinstvena projekcija upriličena je u čast najmlađeg sina Stefana Nemanje, velikog župana Raške i rodonačelnika dinastije Nemanjića.\n„Ova dva velikana imaju neprocenjiv značaj u srpskoj istoriji, a kao glavnu zadužbinu ostavili su manastir Hilandar“, stoji u saopštenju.\nSavindan se u Srbiji obeležava u znak sećanja na jednog od najvećih srpskih prosvetitelja.\n„Upravo zbog njegovog ogromnog značaja na razvoj srpske kulture i prosvete, ovaj dan se praznuje i kao školska slava“, zaključeno je u saopštenju.\nPrva projekcija sa Kule Beograd priređena je u novogodišnjoj noći, propraćena spektakularnim osmominutnim vatrometom, a nakon toga sugrađani i gosti grada uživali su u projekcijama za Božić i srpsku Novu godinu.\nNa akademiji održanoj u Kombank dvorani, Brnabić je kazala da istorija zamonašenjem Rastka Nemanjića nije dobila samo svog „najvećeg duhovnika“, već i „najsjaniji primer kako se bira“.\nBeograd na vodikula beogradSavindanBeograd


Nova suđenja demonstrantima u Iranu\nIran je danas izveo pred sud još deset demonstranata, drugog dana suđenja aktivistima, političarima i demonstrantima koji su uhapšeni posle predsedničkih izbora 12. juna. Iranski državni mediji izveštavaju da se proces vodi u sudnici zatvorenoj za javnost.\nBivši iranski predsednik Muhamed Hatami, koji sada vodi jednu od najvećih reformističkih partija u zemlji, oštro kritikuje suđenje grupi od preko stotinu iranskih demonstranata kao neustavno.\nHatami je danas osudio – kako je rekao – „pokazni“ sudski proces, dan posle njegovog otvaranja u Teheranu. On je naglasio da se tužioci oslanjaju na iznuđena priznanja. Tužioci su juče u sudnici optužili demonstrante za zaveru za podizanje „somotske revolucije“ i zbacivanje Iranske vlade.\nDemonstranti u Iranu su optuženi za organizovanje masovnih demonstracija posle predsedničkih izbora 12. juna, na kojima je pobedio sadašnji predsednik Muhamed Ahmadinedžad. Opozicija tvrdi da su izbori bili namešteni. Među optuženima je i nekoliko uglednih političara, među kojima su bivši potrpedsednik Muhamed Ali Abtahi, koji je služio u Hatamijevoj vladi, zatim bivši predsednik parlamenta Behzad Nabavi i nekadašnji portparol vlade Abdulah Ramezanzadeh. Neki od optuženih, među kojima je i Abtahi, sada odbacuju svoje tvrdnje o kršenju izbornih pravila.


Održana prezentacija Protokola o vodi i zdravlju – Semendria\nOdržana prezentacija Protokola o vodi i zdravlju\n13. novembar 2012. DRUŠTVO – Ministarstvo prirodnih resursa, rudarstva i prostornog planiranja, u saradnji sa Misijom Organizacije za evropsku bezbednost i saradnju (OEBS) u Srbiji i udruženjem “Arhus centar” iz Kragujevca, organizovalo je u utorak u Smederevu prezentaciju “Protokola o vodi i zdravlju”.\n„Voda kao strateški resurs i resurs budućnosti je uvek zanimljiva tema i mi ćemo se, kao lokalna samouprava, truditi da maksimalno učestvujemo u svim akcijama nadležnih ministarstava, koje imaju preventivni karakter u okviru zaštite životne sredine“, rekao je učesnicima prezentacije zamenik gradonačelnika Bojan Teofilović.\nČlan Gradskog veća za zaštitu životne sredine, dr Ivan Stevanović, naglasio je da lokalna samouprava radi na problemu obezbeđivanja higijenski ispravne vode, pre svega, za moravski pravac.\n„Sigurno ćemo sledeće godine imati početak realizacije prve faze KFW programa, kako bi konačno za žitelje tih sela obezbedili ispravnu vodu za piće. U toku je i izrada dokumentacije za kanalizacionu mrežu za svako od tih sela, pošto ti problemi moraju da se rešavaju paralelno“, istakao je Stevanović.\nOn je dodao da su vodotokovi ugroženi od otpadnih voda, otpada životinjskog porekla i od komunalnog čvrstog otpada i izrazio uverenje da će 2013. godina biti godina paralelnog rešavanja sva tri segmenta.\n„Svi gradski vodovodi u Podunavskom okrugu su kontrolisani i ispravni, dok je u osam seoskih vodovoda zabranjena voda za piće, a samo tri su ispravna. U ostalim selima nemamo organizovano vodosnabdevanje“, rekao je šef Odseka za sanitarni nadzor u Podunavskom i Pomoravskom upravnom okrugu, Miroslav Savić.\nCilj Protokola o vodi i zdravlju je da se na svim odgovarajućim nivoima, kako u nacionalnom tako i u prekograničnom i međunarodnom kontekstu, zaštiti zdravlje i dobrobit ljudi u okviru održivog razvoja, kroz unapređenje upravljanja vodom, uključujući zaštitu vodenih ekosistema, a putem prevencije, suzbijanja i smanjenja oboljenja uzrokovanih neispravnom vodom.\nPodzemne i površinske vode su obnovljivi resursi, sa ograničenom sposobnošću oporavka od negativnih aktivnosti ljudi, pa je važno istaći da je održivo upravljanje hidrološkim ciklusom ključno, kako za ispunjavanje potreba ljudi, tako i za zaštitu prirodnih resursa i životne sredine.\nSa posebnom pažnjom i svesni značaja usmenog informisanja javnosti o ratifikaciji ovog međunarodnog dokumenta i njegovog značaja za Srbiju, tim predstavnika nadležnih Ministarstava, organizacija civilnog društva i ostalih učesnika u procesu predstavilo je cilj i značaj Protokola za Srbiju i zajedničku želju da ovaj dokument postane dostupan široj javnosti.\nCilj prezentacije je pravovremeno informisanje šire javnosti, o značaju ratifikacije Protokola, kao i definisanje prioritetnih aktivnosti, koje će biti primenjene na lokalnom nivou, nakon ratifikacije. Imajući u vidu činjenicu da je Protokol o vodi i zdravlju od izuzetnog nacionalnog interesa, unapređenje upravljanja i motivisanje lokalne i zainteresovane javnosti za proces donošenja odluka, značajno je u vezi sa unapređenjem i održivošću procesa.\nProgram prezentacije se sastoji od integrisanih prezentacija predstavnika nadležnih Ministarstava (zdravlja, životne sredine, prirodnih resursa, vodoporivrede), zatim predstavnika organizacija civilnog društva i predstavnika mladih, koji su uključeni u međunarodni proces životne sredine i zdravlja od 4. Ministarske konferencije u Budimpešti 2004.godine.\nNa prezentaciji su učestvovali predstavnici nadležnih lokalnih institucija, nadležnih inspekcija, javnih komunalnih i vodoprivrednih preduzeća i privrednih subjekta, kao i predstavnici medija.\n« Udruženje žena iz Smedereva imalo zapaženo učešće na takmičenju za Naj tortu\nŠta se krije iza hapšenja Gora Redzića »


Zbog Treće bh. povorke ponosa: Sutra od 12 do 21 sat blokada 52 ulice u Sarajevo, evo i koje – Centralna.ba\nSarajevska policija saopćila je da će sutra u periodu od 12 do 21 sat u određenim ulicama biti u potpunosti ili djelimično obustavljen saobraćaj zbog održavanja Treće bh. povorke ponosa shodno rješenju koje je izdalo Ministarstvo saobraćaja Kantona Sarajevo.\n– Uprava policije Ministarstva unutrašnjih poslova Kantona Sarajevo je poduzela neophodne mjere i radnje iz svoje nadležnosti na realizaciji planiranih aktivnosti, u smislu osiguranja pomenutog javnog skupa i regulisanja saobraćaja. Za potrebe osiguranja navedenog skupa angažovan je dovoljan broj policijskih službenika Uprave policije MUP-a Kantona Sarajevo i partnerskih agencija.\nS tim u vezi, ovom prilikom molimo građane i posjetioce Kantona Sarajevo za razumijevanje, uz preporuku da svoje aktivnosti prilagode odobrenim izmjenama u režimu odvijanja saobraćaja. Također, koristimo priliku da skrenemo pažnju na obavezu poštivanja zakonitih uputa koje građani i posjetioci eventualno dobiju od strane policijskih službenika – poručili su iz MUP-a Kantona Sarajevo.\nIz pravca Novog Sarajeva prema Starom Gradu alternativni pravac je: Zmaja od Bosne (kod Srednje ekonomske škole) – Hamdije Ćemerlića – Zagrebačka – Terezija – Skenderija – Čobanija – Obala Kulina Bana (kod Narodnog pozorišta Sarajevo).\nNakon stvaranja bezbjednih uslova na saobraćajnici, a nakon prolaska učesnika manifestacije, MUP će uspostaviti redovan režim odvijanja saobraćaja. Za vrijeme privremene izmjene režima saobraćaja operateri javnog gradskog prijevoza putnika na području KS prilagodit će održavanje linija prijevoza privremenoj izmjeni režima saobraćaja.


Crvena zvezda dočekuje Cedevita Olimpiju - BIGportal.ba\n14 Aprila, 2021 14 Aprila, 2021 0220\nKošarkaši Crvene zvezde dočekuju u sredu ekipu Cedevita Olimpije (18:00) u zaostaloj utakmici 11.kola ABA lige\nMeč se bez prisustva publike igra od 18:00 u hali “Aleksandar Nikolić”.\nOvo će biti treća utakmica dva kluba, a poslednji je praktično bio i jedan od poslednjih takmičarskih mečeva koji je odigran uz prisustvo publike pre “zatvaranja” zbog pandemije.\nU toj utakmici u hali “Aleksandar Nikolić” koja je odigrana 01.03.2020. godine crveno-beli su slavili 88:73.\nObe ekipe ulaze u ovaj meč nakon važnih pobeda u mečevima 25.kola ABA lige. Crvena zvezda je slavila protiv Igokee, dok je Cedevita Olimpija savladala Mornar, ali će crveno-beli u odnosu na nedeljnu utakmici biti oslabljeni neigranjem Lendrija Noka (nije bio registrovan u trenutku otkazivanja utakmice koja je bila odložena zbog Covida-19 i inficiranja Džordana Lojda) i Marka Jagodića Kuridže koji će biti odsutan 3 nedelje zbog povrede kolena.\nZvezda danas (18.00) čeka Cedevitu Olimpiju u jednom od najvažnijih mečeva u borbi za prvo mesto u ABA ligi pred plej-of.\n“Ovo će biti derbi za drugo mesto i vrlo važna utakmica za oba tima. Olimpija je odličan tim, dobro ukomponovan, tim koji dobro igra i u dobroj je formi. Mi imamo hendikep u odsustvu Lendrija NNoka i Marka Jagodića Kuridže, ali želimo da osvojimo nove bodove koje bi značili veliki korak ka drugom mestu pred plej of”, rekao je trener crveno-belih Dejan Radonjić.\nOgnjen Dobrić: “Očekuje nas još jedna u nizu izuzetno teških utakmica, važnih za raspored na vrhu tabele. I dalje smo u ritmu utakmica sreda-nedelja i moraćemo da nađemo dodatnu energiju nakon nedeljne utakmice, ali na prvom mestu i rotacije koja će biti skraćena za dva igrača koja će nam nedostajati u sredu. Olimpija Cedevita igra odlično, pobedili su Mornar u Baru što dovoljno govori o njihovim kvalitetima, ali i trenutnoj formi. Moraćemo da odigramo vrlo borbeno i sa puno energije ovu utakmicu”, rekao je prvotimac crveno-belih.\nVeć u nedelju dva tima odrigaće i zaostalu utakmicu 24.kola ovoga puta u dvorani “Stožice” u Ljubljani sa početkom u 17 sati.


Пријем најуспјешнијих спортиста општине Рудо на 56. МОСИ | Opština Rudo\nPrijem najuspješnijih sportista opštine Rudo na 56. MOSI\n11. jul 2019. 338 pregleda\nNačelnik opštine Rudo, Rato Rajak, juče je u prostorijama opštine upriličio prijem za ribare i karatiste, koji su bili najuspješniji sportisti i predstavnici klubova sa prostora naše opštine na nedavno završenim 56. MOSI.\nU kratkom susretu sa Načelnikom razgovaralo se o iskustvima, medaljama, putovanjima, ali i planovima i perspektivama.\nIstaknut je značaj sporta koji se ogleda u razvoju mladog čovjeka i njegovom doprinosu promocije naše opštine.\nNakon druženja, domaćin je zahvalio gostima na njihovom zalaganju, te im uručio prigodne nagrade za ostvarene rezultate pojedinačno i ekipno.\nNa 56. MOSI koje su ove godine održane u Sokocu ekipa sportskih ribolovaca koju su činili: Simić Slaviša, Petrić Milomir, Milanović Petar i Nikolić Miroslav osvojila je treće mjesto u ukupnom skoru, dok je Petrić Milomir osvojio prvo mjesto u pojedinačnoj konkurenciji.\nEkipa karatista koju su činili Pejović Stefan, Rašević Miloš, Paprica Andrija i Todorović Ljubomir, osvojila je drugo mjesto u ukupnom skoru, dok je član ekipe karatista Pejović Stefan osvojio treće mjesto u pojedinačnoj konkurenciji.


Bodovi po „notama“ Miloša Zličić\n02/09/2019 Elvira Spajić OFK Bečej 1918\nFUDBAL – SRPSKA LIGA VOJVODINA\nBolji početak fudbalske jeseni nova ekipa OFK Bečej 1918, predvođena Milanom Belićem, novim šefom stručnog štaba nije mogla poželeti. U prva dva kola Srpske lige Vojvodina ostvarene su dve pobede čime su sigurno zadovoljeni apetiti bečejskog stručnog štaba. Gostovanje u Sakulama u prvom kolu donelo je fenomenalno prvo poluvreme naše ekipe koja je do odlaska na odmor stekla prednost od čak 4:1. Tri gola dao je Miloš Zličić a jednom se u strelce upisao Adis Kurteši, koji je inače i načeo mrežu domaćeg golmana Čarapića na samom početku utakmice. Nastavak igre doneo je bolju igru domaće ekipe koja je sa dva gola vratila neizvesnost u utakmicu, ali su izabranici Milana Belića uspeli da sačuvaju zasluženu prednost iz prvog dela igre i odneli bodove u Bečej.\nJesenju premijeru pred svojom publikom Bečejci su imali u subotu 24. avgusta kada je na Gradskom stadionu gostovao Radnički iz Zrenjanina, ekipa koja je u prvom kolu na svom terenu savladala Dinamo 1945 rezultatom 2:1 i koja ne krije da želi da se bori za sam vrh tabele. Izabranici Milana Belića su bolje ušli u ovaj duel i nakon nekoliko zrelih prilika stigli do vođstva u prvom delu igre a ponovo je bio precizan Miloš Zličić nakon kornera koji je odlično izveo Petar Ilić. Ova dva igrača su bila u glavnoj ulozi i kod drugog gola naše ekipe na početku nastavka meča. Ilić je odlično šutirao sa preko dvadeset metara a lopta je zakačila Zličića, promenila pravac i odsela u mreži gostujućeg golmana. I treći gol na meču bio je delo naše ekipe, samo nažalost svih ljubitelja fudbala koji su navijali za OFK Bečej 1918, lopta je umesto golu Zrenjaninaca završila iza leđa domaćeg golmana. Ipak, da se domaća publika opet raduje ponovo se pobrinuo Miloš Zličić koje odličnim prodorom kroz celu odbranu Radničkog po treći put matirao Ranđelovića. Treba istaći da se početkom drugog poluvremena na Gradski stadion u Bečeju spustio veoma jak pljusak koji je „oterao“ dobar deo prisutne publike sa tribina, tako da se može reći su samo oni najhrabriji uspeli da vide pomenutu kanonadu golova sa početka nastavka igre.\nKako se kiša smirivala situacija na terenu je postajala sve užarenija. Nakon nekoliko dobrih napada, gosti postižu pogodak u 68. minutu pa je do kraja utakmice viđena igra „spuštenog garda“ iz koje je „profitirala“ domaća ekipa osvojivši veoma bitne bodove na startu prvenstva.\nOd dolaska Milana Belića na mesto šefa stručnog štaba naša ekipa beleži samo uspehe. U pripremnom periodu je u sedam mečeva ostvareno isto toliko pobeda uz čak 16 datih i samo dva primljena gola, maksimalni učinak sa početka sezone dovoljan je da se kaže da je izbor mladog stručnjaka bio pun pogodak novoformirane uprave kluba na čelu sa Zoltanom Guljašem.\nDanas će izabranici Milana Belića gostovati u Rumi ekipi 1. Maj gde ih očekuje izuzetno teška utakmica protiv tima koji je u prva kola zabeležio dva poraza kući od Kozare iz Banatskog Velikog Sela sa 2:1 i u Pančevu od Dinama 1945 sa 3:1, pa će sigurno domaćin tražiti prve bodove a dobri rezultati Bečejaca će im biti motiv više. Naredne subote će na Gradskom stadionu u Bečeju gostovati trenutno prvoplasirani Železničar iz Pančeva koji je u prvom kolu na svom terenu pobedio Bratstvo 1946 iz Prigrevice sa 2:0 a prošlog vikenda bio bolji od Kozare u gostima rezultatom 1:0.\nUskoro pokrivanje tribine\nJedna od novina u radu nove uprave OFK Bečej 1918 jeste to što se svake nedelje na Gradskom stadionu održavaju konferencije za novinare gde se na nikad transparentiji način javnosti prezentuje sve ono što se radi u našem fudbalskom klubu. Sigurno je da bečejsku fudbalsku javnost osim rezultata prve ekipe veoma interesuju i radovi na samom Gradskom stadionu. Sve njih će obradovati vest koju je u četvrtak 22. avgusta izneo Slaviša Dabižljević, predsednik Skuštine kluba koja glasi da u najskorijem roku kreću radovi na pokrivanju zapadne tribine tako da ljubitelji fudbala u Bečeju više neće morati da strepe od kišnih oblaka, kao što je bio slučaj prošle subote. Dabižljević je istakao da će putem prekogranične saradnje i IPA projekta uskoro početi da se gradi i istočna tribina na stadionu a takođe je još jednom potvrđeno da će se radovi na izgradnji veštačkog terena nastaviti u narednom periodu. Sve ovo su dobre vesti i za naš klub i za sve one kojima je „fudbal u srcu“, pa ostaje samo da uz malo strpljena dočekamo i ispunjene ovih lepih najava.\n← Bez medalje za 0,02 sekunde\nLAP za socijalno uključivanje Roma i Romkinja na teritoriji opštine Bečej →


Pentagon potvrdio da povlači deo jedinica iz Nemačke | EurActiv Serbia\nMinistar odbrane SAD Mark Esper obelodanio je planove o povlačenju hiljada američkih vojnika iz Nemačke i te jedinice će delom biti prekomandovane u Italiju i Belgiju, čime je okončao nedelje nagađanja o američkoj strategiji povlačenja jedinica iz Evrope.\nEsper je rekao da taj potez za cilj ima da "ojača NATO" i "odvrati Rusiju", da treba da prekomponuje američku vojsku za "novu eru takmičenja velikih sila" i da će koštati milijarde dolara a njegova realizacija će trajati godinama.\nAmerički predsednik Donald Tramp u junu je najavio da će broj američkih vojnika u Nemačkoj smanjiti na oko 25.000, optuživsi Berlin da ne ispunjava svoju obavezu da za odbrambene potrebe i NATO izdvaja najmanje dva odsto BDP i da se ponaša nekorektno prema SAD u trgovinskim odnosima.\nPrema podacima Pentagona, u Nemačkoj je su u junu bila stacionirana 34.674 pipadnika američkih oružanih snaga, od toga 20.774 pripadnika kopnene vojske i 12.980 pripadnika ratnog vazduhoplovstva.\nVećina tih vojnika stacionirana je u vazduhoplovnoj bazi Ramštajn na jugozapadu Nemačke, ujedno i najvećoj američkoj vojnoj bazi na nekoj stranoj teritoriji.\nPrema planovima Pentagona, iz Nemačke treba da bude povučeno ukupno 11.900 pripadnika vojske i vojnog osoblja, što će američki kontingent u toj zemlji svesti na 24.000 "na način koji će osnažiti NATO, pojačati odvraćanje Rusije i ispuniti druge navedene principe", rekao je Esper.\nPentagon je već duže vreme analizirao raspored američkih jedinica širom sveta pre nego što je Trampov tinjajući spor sa Berlinom eskalirao.\nPotpredsednik američkog Združenog generalštaba, general Džon Hajten rekao je da će prekomandovanje jedinica dodatno potvrditi američku privrženost saveznicima pošto će "značiti bolju distribuciju snaga u Evropi i intenzivirati upotrebu rotirajućih snaga".\nOd 6.400 vojnika koji će se vratiti SAD i povremeno na bazi rotacije odlaziti u Evropu, 4.500 su pripadnici 2. konjičke regimente, oklopne motorizovane borbene grupe čije je trenutno sedište u gradu Filsek na jugoistoku Nemačke. Deo jedinica koje Pentagon povlači biće preusmeren na istok, u crnomorski region, koji NATO smatra ključnim područjem na granici Rusije i kontinentalne Evrope .\nDeo američkih vojnika biće prekomadovan i u Italiju kako bi bili bliži jedinicama u crnomorskom regionu. Oko 2.500 pripadnika američkog ratnog vazduhoplovstva, koji su stacionirani u engleskom Mildenholu i koji su se spremali za odlazak u Nemačku, ostaće u Velikoj Britaniji.\nEsper je precizirao da je deo plana i da se konsoliduju američke komande izvan Nemačke, u drugim bazama NATO u evropskim zemljama, poput Italije i Belgije.\nPrema rečima vrhovnog komandanta NATO u Evropi, Toda Voltersa, neke od ključnih komandi koje su trenutno u Nemačkoj biće preseljene u evropsko sedište NATO u Monsu, u Belgiji, uključujući možda i komandu američkih snaga u Evropi (US EUCOM), čije je sedište trenutno u Štutgartu, a dva će američka bataljona biti prekomandovana u Italiju.\nI Esper i Volters su potvrdili da bi komanda američke vojske za Afriku (US AFCOM), čije je sedište takođe u Štutgartu, "uskoro mogla da bude preseljena na neku lokaciju koja tek treba da bude utvrđena", ali da to još zahteva "dugačku raspravu".\nPrvobitna najava Vašingtona da će povući deo vojnika iz Nemačke izazvala je oštru kritiku zemlje domaćina i u potpunosti zatekla evropske članice NATO.\nPentagon je dugo ćutao o tome kako namerava da sprovede planove administraije predsednika Trampa, koji su do sada nezapamćen šamar jednom od najbližih trgovinskih partnera i vojnih saveznika SAD.\nPremijeri četiri nemačke savezne države u kojima boravi najveći broj američkih vojnika apelovali su na Kongres SAD da blokira Trampove planove, za koje i mnogi sadašnji i bivši američki zvaničnici misle da su pre politički, nego strateški motivisani.\nAmerička ambasadorka u NATO Kej Bejli Hačinson izjavila je, međutim, u junu za portal EURAKTIV da "nema naznaka američog povlačenja iz Evrope", da su "SAD doboko, i više nego ikada posvećene Evropi" i da niko ne treba ni da pomisli da će joj okrenuti leđa.\nNa prve najave povlačenja vojnika iz Nemačke, Varšava je reagovala pozivom da te jedinice budu razmeštene u Poljskoj.\nSadašnji planovi Pentagona, međutim, prema rečima zvaničnika, ne predviđaju trajnu prekomandu američkih jedinica iz Nemačke u Poljsku, ali bi mogli da otvore mogućnosti da dodatni broj američkih vojnika na rotirajućoj bazi bude upućen u Poljsku i u baltički region.\n"jednom kada Varšava završi sporazum o odbrambenoj saradnji i dogovor o raspodeli obaveza, kako se ranije obavezala, mogle bi da se otvore druge mogućnosti, kako što je slanje dodatnih snaga u Poljsku i na Baltik", rekao je Esper.\nKonačna odluka o povlačenju vojnika iz Evrope ipak je na američkom Kongresu, gde postoji protivljenje i među demokratama i među republikancima, i gde bi planovi Bele kuće mogli da budu umnogome izmenjeni kroz naredni odbrambeni budžet.


Vip Dan devojčica u IKT sektoru 2020. - Udruženje poslovnih žena Srbije\nVip Dan devojčica u IKT sektoru 2020.\nOve godine po deseti put, UPŽ Srbije obeležiće međunarodni Dan devojčica u IKT sektoru (Girls in ICT Day). Ideja obeležavanja ovog dana je da podstakne i inspiriše devojčice, pre svega učenice završnih razreda osnovne škole, u odabiru budućih zanimanja i da ih ohrabri da se uključe u sektor informaciono-komunikacionih tehnologija.\nPovodom jubileja, 10 godina od kako UPŽ Srbije obeležava ovaj događaj i 5 godina od početka organizovanja takmičenja „Uhvati ideju“, manifestacija će se ove godine produžiti na čitavu nedelju. Obeležavanje počinje 23. aprila, na Dan devojčica u IKT sektoru, posetama učenica kompanijama širom zemlje, a finalni događaj biće organizovan 30. aprila u Beogradu, u kompaniji Vip mobile, koji je i ove godine generalni sponzor manifestacije.\nKao i prethodnih godina, projekat institucionalno podržavaju Vlada Republike Srbije i premijerka, Ana Brnabić, koja je pokroviteljka manifestacije. Takođe, i ove godine projekat podržavaju Ministarstvo obrazovanja, nauke i tehnološkog razvoja, Ministarstvo trgovine, turizma i telekomunikacija, Ministarstvo privrede, Ministarstvo omladine i sporta, Poverenik za zaštitu ravnopravnosti, GIZ, Međunarodna telekomunikaciona unija ITU i portal Evropske unije SME Week, a prijatelji projekta su pored Vip mobile i izdavačka kuća Klett i Generali Osiguranje Srbija. Veliki broj škola prijavio se već do sada za učešće u obe aktivnosti.\nU okviru ovogodišnje Nedelje devojčica u IKT sektoru, biće organizovane tri aktivnosti u kojima učešće uzimaju učenice osnovnih škola iz cele zemlje.\n1. Takmičenje „Uhvatite ideju“ – učenice formiraju timove u okviru svojih škola i pripremaju video radove na određene teme. Pet najboljih radova ulazi u finale i takmiči se za najbolji video, a pobednici će biti proglašeni na finalnom događaju, na kome će prisustvovati i predsednica Vlade. Tri najbolje ekipe biće nagrađene vrednim nagradama koje obezbeđuju prijatelji manifestacije. Prošle godine na konkurs je prijavljeno više od 50 video radova.\n2. Posete učenica firmama koje se bave informaciono-komunikacionim tehnologijama i onima koje su u vlasništvu žena, prvenstveno članica UPŽ Srbije. I ovoga puta učenice će imati priliku da se upoznaju sa uspešnim preduzetnicama i menadžerkama kompanija. Kroz razgovore o profesionalnim iskustvima i putu koji su prelazile uspešne žene, devojčice će dobiti ideje i ohrabrenje u svom izboru zanimanja i budućoj profesionalnoj orijentaciji. Prošle godine skoro 700 devojčica iz više od 50 osnovnih škola posetilo je oko 50 kompanija u celoj zemlji. Polovina devojčica je nakon poseta izjavila da bi volele da budu kao žene koje su tog dana upoznale.\n3. Finalni događaj koji se održava u kompaniji Vip mobile u Beogradu, u kojem učestvuje pet timova finalista takmičenja „Uhvati ideju“. Posle radionice na kojoj će se pripremiti za prezentaciju, u prisustvu predsednice Vlade i ostalih gostiju devojčice će predstaviti svoje video radove, a stručni žiri odabraće tri najbolja.\nU nastavku su linkovi sa prošlogodišnje manifestacije: video radovi prijavljenih timova, snimak za završnog događaja i Newsletter Special objavljen povodom Dana devojčica u IKT sektoru. Prezentaciju ovogodišnjeg događaja možete videti i na portalima SME Week i ITU (International Telecommunication Union).


Srbija osvojila prvo mesto na sajmu turizma u Moskvi | NSU\nNaslovna Srbija Srbija osvojila prvo mesto na sajmu turizma u Moskvi\nSrbija osvojila prvo mesto na sajmu turizma u Moskvi\nTuristička organizacija Srbije je na vodećem sajmu turizma MITT u Moskvi osvojila prestižnu nagradu za celokupan nastup izlagača, navodi se u saopštenju TOS-a.\nU saopštenju navode da sajam MITT ostaje ključni industrijski forum za turističke profesionalce, što dodatno daje važnost činjenici da se nagrada odnosi na ocenu celokupnog nastupa izlagača, organizaciju štanda, predstavljanje turističkih proizvoda i marketinški pristup, a dodeljuje se za sve segmente nastupa.\nNa ovogodišnjem predstavljanju turističke ponude poseban akcenat stavljen je na promociju zdravstvenog turizma Srbije, što pokazuje kolika je zainteresovanost vlada na ruskom tržištu o ovom segmentu.\nU sklopu predstavljanja turističke privrede i turističkih organizacija iz naše zemlje, održani su brojni sastanci, kao i kontakti sa najtiražnijim medijima poput Komsomoljskaja pravda, National geographic…\nSa preko 1.800 kompanija i 190 destinacija, sajam MITT u Moskvi je ključno mesto za poslovne sastanke u turističkoj industriji. Sajam omogućava izlagačima da na što bolji način predstave svoje turističke potencijale, kao i da ih, prateći svetske trendove, što bolje brendiraju. Na sajmu izlagači stiču pravi osećaj o tome šta privlači turiste iz Rusije, a mogu i značajno povećati potražnju za svojim turističkim destinacijama.


GO SMCG reagovao povodom napada na novinara TV Vijesti - Sindikat medija Crne Gore\nSadiković bio meta prijetnji na koje Tužilaštvo nije reagovalo\nGO SMCG reagovao povodom napada na novinara TV Vijesti\nSindikat medija Crne Gore (SMCG) najoštrije osuđuje napad na novinara Televizije Vijesti Seada Sadikovića u Bijelom Polju koji je direktna posljedica već duže vrijeme podgrijanih političkih i nacionalnih strasti u Crnoj Gori. Pokazalo se još jednom da u takvoj nezdravoj i opasnoj atmosferi prvo i najlakše stradaju novinari što dokazuju i još neki nedavni napadi koji su se desili.\nPosebno šokira način napada na Sadikovića ali i činjenica da u Crnoj Gori više nije sigurno šetati ulicama svog grada bez opasnosti da budete verbalno i fizički targetirani zbog posla koji radite a koji je u interesu javnosti. Dodatno zabrinjava činjenica da je Sadiković bio na meti brojnih provokacija i dobijao prijetnje prethodnih dana, čak i ubistvom, a da nadležni organi, prvenstveno Tužilaštvo, to nisu ozbiljno shvatili. Zbog toga, Sindikat medija poziva nadležne da konačno počnu da postupaju sa dužnom pažnjom i procesuiraju sve prijetnje i slučajeve ugrožavanja sigurnosti novinara kako bi se spriječile još teže posljedice.\nI ova situacija pokazala je da je potrebno da donosioci odluka još jednom najozbiljnije razmisle o povećanju kazni za napade na novinare, fotoreportere i snimatelje jer se radi o opasnoj društvenoj pojavi koja je u kontinuitetu prisutna u našoj zemji. Napadi na novinare odavno nisu samo problem zbog kog će Crnoj Gori biti usporen put ka Evropskoj uniji. To je problem koji zahtjeva puno angažovanje čitavog crnogorskog društva kako bi konačno prestali i kako bi poslenici javne riječi mogli bez straha da obavljaju svoj posao.\nGlavni odbor SMCG\nNapadi na novinare učestali, vrijeme za strože kazne\nNAPAD NA SADIKOVIĆA, JOŠ JEDAN DOKAZ O UGROŽENOSTI NOVINARA\nOgraničen napredak u slobodi medija\nUsvajanjem izmjena Krivičnog zakonika kojim su pooštrene kazne za napade na novinare i novinarke napravljen ...


U Čačku otvoren novi Mazdin prodajni centar\n26 Okt 2008 - 17:37 Domaće tržište Link\nNovi prodajno-servisni centar "Mazde" otvoren je u Čačku i to je peti centar koji ova japanska fabrika automobila ima u Srbiji.\nZastupnik poznate kompanije za područje Srbije, Crne Gore i Makedonjie, Veljko Stojanović, najavio je ozbiljni povratak na tržište ovog dela Evrope i podsetio da je, svojevremeno, "mazda" bila prvi japanski automobil koji je prodavan u bivšoj Jugoslaviji.\nOd tada su se prilike promenile, ali u poslednje tri godine prodaja ponovo raste. "U ovoj godini očekujemo prodaju oko 850 automobila raznih tipova, a za iduću planiramo da plasman skoro udvostručimo. Predviđamo da u dogledno vreme stignemo do brojke od 4.000 automobila uz angažovanje 19 dilera", izjavio je Stojanović za Tanjug.\nIzvesnu prepreku za ostvarenje ovih planova može da predstavlja samo smanjenje carina za uvoz automobila iz zemalja EU, što bi japanska vozila dovela u neravnopravan položaj, kaže on i najavljuje da poznata japanska kompanija planira da sledeće salone otvori u Subotici i Kragujevcu.\nInače, zastupnik "Mazde" i distributer njenih vozila u Čačku je firma "Dipem" sa 16 zaposlenih, koja se bavi prometom autodelova za autobuse i kamione i direktan je uvoznik delova od renomiranih svetskih proizvođača.


Potpisana deklaracija o zaštiti pčela od trovanja - AgroSmart\nTrogodišnja saradnja između Pokrajinske vlade i NALED-a, definisana sporazumom, dala je višestruke efekte u unapređenju kapaciteta lokalnih samouprava u Vojvodini i poslovnog ambijenata za privlačenje invasticija, ocenjeno je na današnjem godišnjem susretu predstvanika Pokrajinske vlade i NALED-a.\nOstvareni rezultati pokazuju da se danas do građevinske dozvole u Vojvodini može doći za sedam dana, i tu prednjače opštine Žitište, Sečanj i Odzaci i gradovi Sremska Mitrovica i Subotica. Takođe, dve od 10 najatraktivnijih opština u Srbiji u korišćenju servisa E-uprave su vojvođanske, dok su na svakog prijavljenog sezonskog radnika u centralnoj Srbiji, dva registrovana u Vojvodini.\n„Danas smo razgovarali i o programima koji daju podršku malim privrednicima i zanatlijama. Zajedno radimo na izradi srednjoročnog plana ruralne komasacije i podsticanju organske proizvodnje“, rekla je Violeta Jovanović i dodala da je akcenat i na promociji kulture, umetnosti i nasleđa kao vitalnog stuba lokalnog razvoja.\nDanas su predstavnici gradova i opština potpisali Deklaracuju o zaštiti pčela Srbije, čiji je cilj da se zaustavi štetna praksa tretiranja komaraca iz vazduha sredstvima koja su otrovna za pčele.


Počela kontrola privatnih vrtića| Grad Beograd\nU oko 40 privatnih predškolskih ustanova, koje su u sistemu subvencija Grada Beograda, jutros je počela vanredna, nenajavljena inspekcijska kontrola prijavljene dolaznosti dece, dok se u saradnji sa Upravom za vanredne situacije Grada Beograda kontroliše protivpožarna opremljenost, rekao je gradski sekretar za obrazovanje i dečju zaštitu Slavko Gak.\n– Inspektori su od osam sati na terenu. Gradska prosvetna inspekcija ciljano proverava prijavljenu dolaznost dece i broj poručenih obroka za njih koji se moraju poklapati, dok Uprava proverava sistem protivpožarne zaštite – rekao je Gak.\nOn je poručio da će mere koje će se nakon ispekcijskog nadzora preduzeti zavisiti od nalaza, ali da je najvažnija poruka koja se želi poslati da propisi i zahtevani kriterijumi moraju striktno da se poštuju.\n– Od trenutka kada je Grad Beograd započeo saradnju sa privatnim vrtićima, njihov broj je uvećan osam puta, što je dobro, ali ne sme biti na račun kvaliteta usluga. Deca moraju biti na prvom mestu, iznad profita, i ona koja borave u privatnim vrtićima, čiji boravak subvencioniše Grad Beograd, moraju biti isto tretirana i imati iste uslove kao one koje grad obezbeđuje u državnim vrtićima. Bezbednost je tu u samom vrhu zahteva – rekao je Gak.\nOn je naveo da su u ovoj akciji izabrane ustanove koje su tokom leta gradu za refundaciju novca prijavljivale najveću dolaznosti dece, čak i iznad 95 odsto, u mesecima u kojima je dolaznost dece u državnim vrtićima uvek mala, ispod 50 odsto.\n– Ukoliko se utvrdi da su podaci o dolaznosti lažirani, to znači da je ta ustanova oštetila budžet Grada Beograda i tim slučajem će se dalje baviti nadležne institucije – rekao je Gak.\nSekretar je istakao i da su česte žalbe roditelja na ishranu u privatnim vrtićima, te da je poređenjem broja dece i broja poručenih obroka od ketering službi grad našao način da proveri i ovaj segment poslovanja uprkos činjenici da su privatni vrtići sami u obavezi da organizuju ishranu dece, te da je grad ne kontroliše.\n– Ishrana dece je u nadležnosti grada samo u državnim vrtićima, ali na ovaj način ćemo pokušati da smanjimo prostor za bilo kakve nepravilnosti – rekao je Gak.\nOn je poručio da su u poslednjih pet meseci u Beogradu otvorena čak 62 nova privatna vrtića, te da ih je sada u sistemu subvencije grada 332, što je rast broja vrtića za 23 odsto u odnosu na maj.\nU ovom trenutku Grad Beograd subvencioniše boravak 16.011 mališana u privatnim vrtićima sa do 22.361 dinar mesečno po detetu, koliko iznosi 80 odsto ekonomske cene državnog vrtića.\nGak je zaključio da je Odluka o saradnji sa privatnim vrtićima, koja je započeta 2015. godine, dobra, da je dala osim povećanog obima upisane dece i druge pozitivne efekte poput razvoja privatnog sektora predškolskog obrazovanja i otvaranja novih radnih mesta, ali da kriterijumi i zahtevi moraju da se poštuju.\n– Nastavićemo dalje da unapređujemo ovu saradnju, ali se mora poslati poruka da zloupotrebe neće biti tolerisane. Dakle, nastavljamo sa podrškom, ali ćemo nastaviti i sa strogom kontrolom – zaključio je Gak.


► Italija i Rusija o novoj misiji EU za sprečavanje naoružavanja strana u Libiji\nPosle sastanka sa italijanskim zvaničnicima rekao je da je dobio "detaljno objašnjenje" o misiji koju je u ponedeljak odobrila EU: raspoređivanje ratnih brodova da bi se sprečile isporuke oružja zaraćenim stranama u Libiji.\nTa nova misija bi trebalo da uskoro zameni operaciju EU "Sofija" uvedenu 2015. godine.\n"Brodovi će nadgledali priliv oružja, a ne rute za migrante", rekao je italijanski ministar spoljnih poslova Luiđi Di Majo posle sastanka.\nDi Majo je rekao da je u Briselu postignut "prvi politički sporazum" o novoj evropskoj misiji, koji bi mogla imati koristi od sredstava "sa zemlje i iz vazduha".\nSukobi rivalskih libijskih frakcija nisu prestali od obaranja i ubistva 2011. godine, Muamera Gadafija, nakon narodnog pobune i vojne intervencije Francuske, Velike Britanije i Sjedinjenih Država.\nOd aprila prošle godine vode se borbe za Tripoli, grad na zapadu gde su snage međunarodno priznate Vlade nacionalnoj jedinstva (GNA), na čelu sa Fajezom al Saradžom, protiv snaga maršala Haftara, močnika istočne Libije, koji je poveo ofanzivu za osvajanje glavnog grada.\nHaftar ima podršku Rusije, Ujedinjenih Arapskih Emirata, Egipta i Jordana, a Saradž čija vlada ima podršku UN, pomažu Turska i Katar.\nPrimirje je sklopljeno 12. januara, a na međunarodnoj konferenciji u Berlinu 19. januara data su obećanja o prekidu mešanja, podsticanju pregovora i poštovanju embarga na isporuke oružja.\nMeđutim, sporadične borbe su svakodnevne kod Tripolija, a strano oružje i dalje stiže u Libiju.


Izraelski policajac ubio nedužnog Eritrejca\nEritrejac koji je greškom ubijen u Izraelu na putu ka bolnici posle čega je preminuo, 18. oktobar 2015.\nMuškarac iz Eritreje podlegao je povredama nakon što su ga upucali izraelski policajci, koji su greškom mislili da je on izvršio napad na autobuskoj stanici, u kojem je drugi muškarac ubio izraelskog vojnika i ranio još desetoro ljudi.\nNapad Palestinca, koji se odigrao u nedelju na centralnoj autobuskoj stanici u gradu Biršeba na jugu zemlje, najkrvaviji je incident koji se dogodio u poslednje više od dve nedelje koliko traje talas izraelsko-palestinskog nasilja, a tokom kojeg su živote izgubili osam Izraelaca i 31 Palestinac.\nIzraelski bezbednosni zvaničnici su saopštili da je napad na autobusku stanicu izvršio 21-ogodišnji arapski državljanin Izraela, beduin iz južnog dela zemlje\n“Da li treba da živim u svetu u kojem se plašim da napustim svoj dom i odem na posao ili u kupovinu? Sve me plaši i želim da policija preduzme nešto više i da svuda bude više pripadnika bezbednosti”, priča Sima Kosešvili koja je bila na mestu napada.\nNapadač koji je ubio jednog izraelskog vojnika i ranio desetoro ljudi ubijen je na licu mesta, ali je tokom incidenta ubijen i migrant iz Eritreje, pošto je izraelski pripadnik bezbednosti pucao na njega misleći da je on napadač. Prisutni su, takođe misleći da je on izvršio napad, zatim šutirali Eritrejca u glavu, koji je samo došao da obnovi vizu. On je kasnije u bolnici preminuo od posledica ranjavanja vatrenim oružjem i ozleda koje su mu naneli prisutni.\n"Mi smo u neprekidnoj borbi. Mislim da je jasno da ćemo pobediti, ali ova situacija ponekad prouzrokuje frikciju između građana na mestima napada. Građani koji su napadnuti reaguju na način na koji smo ponosni. Grupa koja se nađe na mestu napada trebalo bi da se evakuiše i da pusti nadležne da obavljaju svoj posao. Mi smo zemlja u kojoj vladaju zakoni. Niko neće uzme zakon u svoje ruke. To je pravilo broj jedan. Drugo, ovo čemu smo svedoci je kombinacija ekstremnog Islama i interneta. To je spoj Osame bin Ladena i Marka Zakerberga”, rekao je premijer Izraela, Benjamin Netanjahu povodom ubistva Eritrejca.\nPolicija je počela da diže zid između jevrejskog naselja Armon Hanaciva, i palestinskog sela Džabel Mukaber u istočnom Jerusalimu kako bi se sprečili mogući incidenti.\n“Najbolji način da se opiše ovaj zid je aparthejd, već imamo aparthejd zid između nas i Zapadne obali, ali danas to je aparthejd zid u Jerusalimu. Oni hoće da razdvoje stanovnike Jerusalima. Već su napravili razdor među Palestincima na Zapadnoj obali i Jerusalimu i između susedstava u Jerusalimu i Svetog grada i džamije Al Akse”, kaže stanovnik istočnog Jerusalima Anan Matar.\nAmerički državni sekretar Džon Keri je izjavio da su napadi na nedužne civile “sramotni i neopravdani”, međutim on nije direktno optužio ni jednu stranu za nedavni porast nasilja.\nŠef diplomatije Sjedinjenih Država trebalo bi odvojeno da se sastane sa izraelskim premijerom Benjaminom Netanjahuom i palestinskim predsednikom Mahmudom Abasom u narednih nekoliko dana, a u međuvremenu je pozvao obe strane da pokažu uzdržanost od poteza koji bi mogli da eskaliraju u sukobe.


Beograd i Priština posle 17 sati bez dogovora (video) - 30.06.2015, Sputnik Srbija\nNova runda dijaloga Beograda i Prištine završena je posle 17 sati razgovora, bez dogovora. Premijer Srbije Aleksandar Vučić izjavio je novinarima da dve... 30.06.2015, Sputnik Srbija\npolitika, vesti, priština, brisel, beograd, isa mustafa, federika mogerini, aleksandar vučić\n02:47 30.06.2015 (Osveženo: 14:47 30.08.2021)\nNova runda dijaloga Beograda i Prištine završena je posle 17 sati razgovora, bez dogovora. Premijer Srbije Aleksandar Vučić izjavio je novinarima da dve delegacije nisu postigle dogovor ni o jednom pitanju.\n„Nažalost, nismo postigli dogovor ni po jednoj tački“, rekao je Vučić novinarima izlazeći iz zgrade Evropske službe za spoljne poslove.\nVučić je rekao da su dve delegacije bile veoma blizu postizanju dogovora o Zajednici srpskih opština (ZSO), koja je bila jedna od četiri teme o kojima se prethodni dan razgovaralo.\n„Prištinska delegacija nije želela da prihvati čak ni ona ovlašćenja za ZSO koje imaju opštine, a to su ovlašćenja u domenu urbanog planiranja, zdravstva i ekonomskog razvoja“, precizirao je premijer Srbije.\n„Uspeli smo da sačuvamo imovinu 'Telekoma' i dogovorili smo se da pozivni brojevi prema centralnoj Srbiji ne budu naplaćivani kao međunarodni“, rekao je Vučić.\n„Strahujem da je prištinska strana došla ovde da ne potpiše sporazum“, rekao je Vučić i dodao da je beogradska delegacija pregovarala u dobroj veri i bila spremna da se dogovori.\nVučić je kazao da ne zna kada će biti sledeća runda briselskog dijaloga.\nNa pitanje da li će činjenica da u ponedeljak nije postignut sporazum imati posledice na evropske integracije Srbije, Vučić je rekao da na to ne može da odgovori, ali da je on lično spreman da na sebe preuzme svu odgovornost i sve posledice.\n„Oni su tražili izvršna ovlašćenja za ZSO, a to je protiv našeg zakona i ustava“, objasnio je Mustafa.\nOn je potvrdio da je došlo do napretka u vezi sa telekomunikacijama i da je postignut dogovor o međunarodnom pozivnom broju za Kosovo, ali da sporazum nije potpisan, jer međunarodna zajednica želi da sve četiri teme budu potpisane u paketu.\nRekao je da datum održavanja sledeće runde dijaloga zavisi od visoke predstavnice EU za spoljnu politiku i bezbednost Federike Mogerini.\nDijalog o normalizaciji odnosa Beograda i Prištine koji, uz posredovanje EU, predvode srpski premijer Aleksandar Vučić i Isa Mustafa, počeo je u ponedeljak ujutro oko 9,00 sati, a nastavljen je nešto posle 20.30 časova, da bi se završio nešto u utorak posle 1.30 sati.\nNa dnevnom redu su četiri krupna pitanja — ZSO, telekomunikacije, energetika i „Park mira“ u Mitrovici.\nMogerinijeva: Finaliziran tekst dva sporazuma\nVisoka predstavnica EU za spoljnu politiku i bezbednost Federika Mogerini istakla je, rano jutros po završetku nove runde dijaloga Beograda i Prištine, da je nakon 16 sata rada završen tekst dva sporazuma.\nOna je, u saopštenju objavljenom nakon sastanka sa delegacijama Beograda i Prištine, koje su predvodili premijeri Aleksandar Vučić i Isa Mustafa, precizirala da je završen tekst sporazuma o principima za uspostavljanje Zajednice srpskih opština na Kosovu, kao i o implementaciji dogovora iz oblasti telekomunikacija.\n„Finalni politički dogovor, međutim, nije postignut“, konstatovala je Mogerinijeva u saopštenju dodajući da će se odmah razmišljati o budućim koracima.\nMogerinijeva je podsetila da je, kao što je bilo dogovoreno prošle nedelje, održana nova runda dijaloga o normalizaciji odnosa Beograda i Prištine na visokom nivou sa premijerima Vučićem i Mustafom u Briselu.


Deloitte globalni lider u konsaltingu za informacionu sigurnost i upravljanje rizicima u IT-u Deloitte globalni lider u konsaltingu za informacionu sigurnost i upravljanje rizicima u IT-u – Personal magazin\nPrema poslednjem izveštaju Forrester Research-a, nezavisne kompanije za istraživanje tehnologije i tržišta, konsultantsko-revizorska kompanija Deloitte proglašena je globalnim liderom u savetodavnim uslugama na području informatičke sigurnosti i upravljanja rizicima informacionu…\nPrema poslednjem izveštaju Forrester Research-a, nezavisne kompanije za istraživanje tehnologije i tržišta, konsultantsko-revizorska kompanija Deloitte proglašena je globalnim liderom u savetodavnim uslugama na području informatičke sigurnosti i upravljanja rizicima informacionu tehnologiju (IT).\nU izveštaju The Forrester Wave: Information Security and IT Risk Consulting ocenjivane su kompanije koje se bave informacionom sigurnošću i upravljanjem IT rizicima na osnovu 72 kriterijuma razvrstanih u tri kategorije: strategija, postojeća ponuda usluga i prisutnost na tržištu. Među 15 konsultantskih kompanija obuhvaćenih istraživanjem, Deloitte je najbolje ocenjen u sve tri kategorije.\nForrester-ov izveštaj ističe da je ovaj uspeh rezultat Deloitte-ovih “stalnih ulaganja u vlastite resurse i efikasnog upravljanjem identitetom i pristupom, zaštitom podataka i sigurnošću aplikacija”. Deloitte je u fiskalnoj 2008. godini imao i najveću stopu rasta u navedenim područjima savetodavnih usluga.\nDeloitte globalni lider u konsaltingu za informacionu sigurnost i upravljanje rizicima u IT-u was last modified: May 5th, 2009 by Redakcija\nForrester Researchinformatička sigurnostiupravljanje rizicima


Makron mora da osvoji najmanje 60 odsto glasova da bi spasao Evropu - Nedeljnik\nU nedelju veče pristalice Emanuela Makrona uzvraćali su sa "Vive l'Europe" na čestitke koje su se završavale sa "Vive la France" posle pobede proevropskog kandidata u prvom krugu predsedničkih izbora u Francuskoj. Taj simboličan gest pokazuje da je sudbina Pete republike neraskidivo vezana za sudbinu EU i koliko je Makron bio hrabar kada je razvio plavi barjak sa 12 zvezdica. Imaju pravo oni koji oprezno vrte glavom i upozoravaju da ulazak Makrona u Jelisejsku palatu ne znači da će se EU spasti iz vrtloga u kojem se nalazi, sa komšijama koji priželjkuju ili rade na njenoj propasti ili slabljenju i pred nezaustavljivim prelivanjem stanovništva sa afričkog i azijskog kontinenta na evropski.\nSa Makronom koji će, u to nema sumnje, pobediti u drugom krugu predsedničkih izbora, Francuska i EU imaće još jednu šansu, još pet godina da demantuju sve Kasandre zloslutnice, postave Stari kontinent na šine za budućnost i razvedre njeno nebo nad EU. Trend je promenjen, od prošle jeseni populisti nižu samo poraze a proevropske stranke samo pobede. Tako je bilo u Austriji, zatim u Holandiji, Bugarskoj, na regionalnim izborima u Nemačkoj i sada u Francuskoj.\nNije iznenađenje što obični ljudi imaju efemerno pamćenje, ali začuđuje da su brojni analitičari zaboravili odakle je krenuo Makron pre godinu dana, kada je obznanio da će se kandidovati za predsednika Pete republike. U tadašnjim istraživanjima javnog mnjenja Makron je bio na trećem mestu, daleko iza kandidata Nacionalnog fronta i Republikanske partije. Alen Žipe, u to vreme najuverljiviji kandidat degolista (koliko se kaju sada degolisti što ga nisu izabrali na svojim stranačkim izborima?) i Marin Le Pen imali su duplo veću podršku u biračkom telu od bivšeg ministra ekonomije u vladi Fransoa Olanda. Od prošlog leta i zaostatka od 15 procenata u odnosu na Marin Le Pen, Makron je prošle nedelje na izborima pobedio ćerku Žan-Marija sa gotovo tri procenta razlike.\nU junu ćemo imati veliki povratak Nikole Sarkozija na političku scenu. Zasada sve ide po planovima bivšeg predsednika Pete republike, Fijon je poražen ali su republikanci, za razliku od socijalista ostali na nogama posle prvog kruga izbora\nZaboravlja se i da je sve do pre mesec dana Le Penova davana kao sigurna, i to prilično ubedljiva pobednica u prvom krugu izbora. Baš kao što se vrlo lako zaboravilo da su obe tradicionalne partije, Socijalistička i Republikanska, pod uticajem Nacionalnog fronta, praktično eliminisale EU i Evropu iz svojih rečnika i političkih programa. Baš kao što su se zaboravile hiljade ispisanih stranica kako je EU propala i kako će posle Bregzita i pobede Trampa i Marin Le Pen prošetati do Jelisejske palate ili će u najmanje lošem scenariju, po evrofobe, pobediti rusofilski i mlako proevropski kandidat Fransoa Fijon.\nZaboravilo se i da je pre dve godine Makron, tada još ministar ekonomije, napisao zajedničko pismo sa vicekancelarom Zigmarom Gabrijelom u kojem se javno založio za jačanje evropskih integracija iako je neophodno, da bi se ostvario taj cilj, kreiranje EU u više brzina. To pismo je oživelo priču o Evropi u više brzina i neophodnosti da se na probleme i izazove odgovori ne sa manje, već sa više Evrope.\nNe treba biti veliki sociolog ili politikolog pa shvatiti da je francusko društvo duboko podeljeno i nažalost ekstremizovano, gde petina ljudi glasa za neokomunistu a druga petina za neofašistu. Takođe je jasna podela između velikih gradova i provincije. Marin Le Pen je u Parizu, gradu koji je najviše pogođen islamskim terorizmom, dobila 5 odsto glasova, u Lionu 9, u Bordou 7 procenata. Dok su za Makrona glasali obrazovani, dobrostojeći, uspešni, građanski sloj društva, Le Penova je dobila poverenje siromašnih, slabo obrazovanih, gubitnika, ruralnog sloja ili marginalizovanog dela društva. Zato bi za Makrona prvi zadatak, pored pokretanja francusko-nemačke lokomotive za evropske integracije, morala da bude ozbiljna politika usredsređena na one koji u Francuskoj podržavaju Le Penovu ne zato što su rasisti, neofašisti, antiglobalisti, antisemiti, već zato što su ugroženi od dolaska novih migranata sa kojima moraju da se takmiče da bi dobili socijalni stan, pomoć, mesto za dete u vrtiću, krevet u bolnici ili radno mesto. Njima treba dodati i one koji su ostali bez posla jer su im fabriku premestili u Bugarsku ili Vijetnam, ili zato što više ne mogu da žive od proizvodnje i prodaje vina jer je tržište preplavljeno jeftinijim argentinskim, čileanskim, južnoafričkim vinima. A potrebno je smiriti i rasplašiti one koji su uplašeni zbog navodne ugroženosti "francuske posebnosti".\nTačno je da su antievropski kandidati na izborima osvojili više od 40 odsto glasova i to bi morao da bude znak za uzbunu za Francusku i deo EU koja slavi pobedu Makrona. Zbog toga je još veća odgovornost proevropskog kandidata da u drugom krugu osvoji barem 60 odsto glasova. Nije dovoljna pobeda, potreban je veliki trijumf 7. maja za veliki reformski zamah. Naravno, nije realno očekivati da Makron ponovi Širakov rezultat od pre 15 godina, 80 prema 20 sa ocem Marin Le Pen. Ali sve ispod 60 prema 40 pokvarilo bi ukus pobede i umanjilo šanse za formiranje funkcionalne kohabitacije koja će biti neizbežna posle parlamentarnih izbora u junu.\nU junu ćemo imati veliki povratak Nikole Sarkozija na političku scenu. Zasada sve ide po planovima bivšeg predsednika Pete republike, Fijon je poražen ali su republikanci, za razliku od socijalista ostali na nogama posle prvog kruga izbora. Mnogi su zaboravili da je Žak Atali veliki sponzor Emanuela Makrona i veoma blizak prijatelj Sarkozija, sa kojim je i sarađivao tokom njegovog boravka u Jelisejskoj palati, koju, inače, odlično poznaje budući da je bio i veoma uticajan savetnik Fransoa Miterana. Između Sarkozijevih ljudi na terenu i lokalnih čelnika Makronove formacije "U Pokretu" već su uspostavljeni kanali komunikacije i dogovorena je taktika za parlamentarne izbore.\nAko sve bude išlo bez iznenađenja, čini se da su i Rusi shvatili da ne mogu da podvale "šalu" Francuzima kao Amerikancima, u junu ćemo imati koalicionu vlast partija predsednika Makrona i najverovatnije premijera Nikole Sarkozija. Niko neće biti srećniji od Angele Merkel u Berlinu kojoj će i Makron i Sarkozi moći da se oduže na izborima u Nemačkoj u septembru za podršku koju im je dala ove i pre pet godina. Evropski voz polazi na jesen i mašinovođe su već spremne.\nANALIZA ŽELJKA PANTELIĆA IZ NOVOG NEDELJNIKA KOJI JE NA KIOSCIMA OD 27. APRILA, A U DIGITALNOM IZDANJU DOSTUPNO NA NOVINARNICA.NET\nPoštovani, u štampanom izdanju piše da je moguće na sajtu naći ceo tekst a ovde piše obrnuto? Slučajno ili namerno? Hvala\nPoštovani, Na sajtu piše da je reč o tekstu iz štampanog izdanja, a ne da se ceo tekst može naći u štampanom izdanju. Hvala


Aleksandra je posle diskvalifikacije iz "Zadruge" otišla u Veternik kod majke svog dečka Davida, Biljane Dragojević, gde joj se nalazi i ćerka Magdalena.\nZa to vreme, do nje sve vreme pokušava da dođe glavni i odgovorni urednik TV "Happy" Milomir Marić, kako bi joj ponudio da se vrati u rijaliti "Parovi" u kome je učestvovala prethodnih godina.\n- Želim da Aleksandri pružim još jednu šansu i da je vratim u rijaliti "Parovi", ali ne mogu nigde da je nađem. Pokušao sam da stupim u kontakt sa njom telefonskim pozivom, ali bezuspešno. Nadam se da ćemo u skorije vreme postići zajednički dogovor i obnoviti saradnju - rekao je Marić za "Srpski telegraf".\nVIDEO: Aleksandra Subotić udarila Minu Vrbaški\nKako smo već pisali, što su potvrdili i sa televizije "Pink", produkcija će podneti krivičnu prijavu protiv Aleksandre koja je pokušala da uđe na tuđ posed zbog čega joj prema zakonu sledi kazna od pet godina zatvora.


U Galeriji Srpske akademije nauka i umetnosti u Beogradu otvorena izložba „Eksperiment Petnica“ posvećena ovom svojevrsnom obrazovnom eksperimentu koji uspešno radi više od tri decenije. Na otvaranju su govorili akademik Nikola Hajdin, predsednik SANU, dr Branko Kovačević, dekat ETF i predsednik Srpkse akademije inženjerskih nauka i Vigor Majić direktor Petnice.\nIstraživačka stanica Petnica se u Galeriji SANU predstavlja onim najvrednijim – bivšim i sadašnjim učesnicima programa. Sa jedne strane su poruke nekadašnjih polaznika o tome šta im je Petnica značila, a sa druge strane su rezultati projekata koje danas inspirišu mlade ljude zaljubljene u nauku. Dr Branko Kovačević se pridružujući se čestitkama Petnici na odličnim rezultatima između ostalog rekao: „Ponosan sam što mogu ovde pred vama da govorim o ovako uspešnom projektu. Projektu koji nije uvek imao podršku političara, ali je važnije da je imao podršku akademske zajednice, i još važnije onih koji su hteli da dolaze u Petnicu. Univerzitet u Beogradu, kao i Elektrotehnički fakultet, je od samog početka bio uz Petnicu. Danas su mnogi sistenti, profesori, ili mladi naučnici upravo ponikli u Petnici.“


Naš vaterpolo velikan je nakon meča bio pod utiskom i iskreno je rekao da još nije svestan uspeha nakon svoje poslednje utakmice u nacionalnom timu.\n"Još smo svi sigurno pod emocijama i utiskom. Tek se završilo i bićemo svesni tek u budućnosti šta smo ostvarili. Odbraniti olimpijsko zlato je zaista posebna stvar i malo je ekipa kroz istoriju to uspelo", rekao je Prlainović.\nNa kraju je na pitanje da li je bilo teže osvojiti ili odbraniti olimpijsko zlato iskremo rekao da je pred timom bilo mnogo izazova. A na kraju naravno pozdrav za njegov Herceg Novi!\n"Teško je reći. Ovde smo prešli mnogo prepreka i mnogo iskušenja da bismo ostvarili olimpijsko zlato. Pozdrav za celu Srbiju i za sve navijače koji su bili uz nas i za moj Herceg Novi, znam da se tamo slavi. Hvala ovim momcima jer su i meni svima pružili ovo veliko zadovoljstvo", završio je Prlainović.\nAndrija Prlainović Vaterpolo vaterpolo reprezentacija Srbije Olimpijske igre\n16:00 VITAL HAJNEN TVRDI DA NIJE SELEKTOR NEMAČKE: Nekadašnji strateg odbojkaša Poljske priznao samo da je razgovorao sa Nemcima\n15:59 REFORMATSKA CRKVA U KIKINDI NA METI PROVALNIKA: Nepoznati počinilac napravio materijalnu štetu


Za letove sa niškog aerodroma tri evra po putniku - juGmedia\nNIŠ – Gradsko veće doenolo je odluku o smanjenju cena aerodromskih usluga tako da će nskobudžetne avio-kompanije plaćati tri, umesto dosadašnjih 14 evra.\nCena od 14 evra po putnika važiće i dalje za komercijalne letove.\nNa sednici Veća je istaknuto da nova aerodromska taksa nije najniža, ali spada u kategoriju nižih u okruženju.\nVeće grada Niša je takođe usvojilo i elaborat sa programom mera za unapređenje konkuretnosti aerdroma „Konstantin Veliki“.\nGradonačelnik Niša dr Zoran Perišić rekao je da se grad neće odreći aerodroma jer je on izuzetna strateška prednost Niša, ali će JP „Aerodrom“ morati da smanji troškove poslovanja i svede ih u prihvatljive okvire za gradski budžet.\nNa sednici Veća je istaknuto da u JP „Aerodrom“ radi 151 radnik, i da bi oni redovno primali plate potrebno je da iz gradske kase svakog meseca bude uplaćeno ovom preduzeću 8,5 miliona dinara.\nSugestija Regionalne razvojne agencije Jug, koja je izradila elaborat, je da aerodrom mora da uvede neke nove usluge, poput prodaje karata za avio-letove. Potrebno je takođe izvršiti preraspodelu radnika je pojedini sektori imaju nepotrebno veliki broj izvšilaca, dok su drugi preopterećeni. Potrebno je takođe, rečeno je na sednici veća, da broj zaposlenih u JP „Aerodrom“ bude smanjen, kako bi on održivo poslovao.\nPropao tender za narodnu kuhinju\nPROKUPLJE - U naselјu Garić u Prokuplјu u toku su radovi na izgradnji vodovodne mreže, na zahtev stanovnika ovog dela Prokuplja koji su peticijom…\nVRANJE/VRANJSKA BANJA - U Vranjskoj Banji sutra počinje tradicionalno Dečje kulturno leto koje će ove godine trajati do 5. jula: U okviru brojnih događaja…


Rusija predlaže zabranu takozvanog poricanja HIV/side, u vreme kad se zemlja bori sa jednom od najvećih epidemija ove bolesti u istočnoj Evropi i centralnoj Aziji.\nRusko Ministarstvo zdravlja je ove nedelje predložilo zakon kojim bi postalo ilegalno širenje lažnih informacija o HIV-u, a na čijoj bi meti bili oni koji poriču njegovo postojanje ili dovode u pitanje vezu između tog virusa i side, te lekarske sposobnosti da tretiraju ovu bolest. Desetine hiljada Rusa su pretplaćeni na onlajn forume posvećene poricanju naučnih saznanja o HIV-u. Izveštaji o takozvanim “HIV disidentima” koji su nedavno umrli od komplikacija ili odbili da tretiraju svoju obolelu decu preplavili su nacionalne medije.\nU Rusiji ima više od 1,2 miliona stanovnika obolelih od virusa HIV\n- Problem sa poricanjem postojanja HIV-a poprimio je masovne razmere a to ga sa širenjem HIV-a u Rusiji čini opasnim po društvo - navelo je Ministarstvo u predlogu zakona.\nRuski zakonodavci su već signalizirali da će podržati predlog, preneo je “Gardijan”. Oko 1,2 miliona Rusa ima virus HIV-a, a dodatnih 100.000 slučajeva je zabeleženo u 2018, pokazuju zvanične procene. Svega trećina onih sa virusom prima antiretroviralnu terapiju (ART), koja se sastoji od više lekova za sprečavanje njegovog širenja.\nKljučni razlog za ovakvu nisku stopu korišćenja tretmana je skupo lečenje i nedostatak informisanosti. Diskriminacija Rusa prema LGBT zajednici, koja je u povećanom riziku od zaraze, takođe je jedan od razloga zašto neki od obolelih ne traže tretman.\nPoricanje HIV-a sve veće\nIako je poricanje HIV-a marginalni pokret, privukao je značajnu pažnju javnosti poslednjih meseci. U aprilu su umrle dve žene iz Sibira koje su odbile tretman. Jedna od njih, dobro poznata aktivistkinja iz regiona Irkutsk, odbila je lečenje za svoje dete, koje je takođe HIV pozitivno. Druga žena je osuđena zbog nemara zbog odbijanja tretmana za svoju četveromesečnu ćerku, koja je umrla od komplikacije bolesti 2018.\nOvaj pokret je dobro zastupljen na društvenim medijima. Popularna grupa na ruskoj društvenoj mreži “Vkontakte”, nazvana “HIV/sida je najveća prevara XX veka”, ima više od 16.000 pratilaca. Nevladine ruske organizacije su distribuisale pamflete u kojima savetuju zdravstvene i socijalne radnike kako da postupaju prema onima koji poriču HIV.\nRusija želi da dosegne stopu od 90 odsto primaoca tretmana do 2020, ali to deluje teško ostvarljivo. Neki aktivisti koji rade na prevenciji HIV-a su skeptični oko toga koliko bi novi zakon mogao biti efikasan u povećanju broja onih koji se leče.\n- Glavni problem nisu ljudi koji odbijaju tretman već to što nema informativnog rada među onima koji su najugroženiji, a to su narkomani. Oni nemaju podršku, nema programa za terapiju metadonom, pa je tim ljudima teško da stabilizuju svoje živote i započnu ART tretman – kaže Anja Sarang, šefica Fondacije Andrej Rilkov.\nNEMAČKA UPOZORAVA "Nećemo dozvoliti poricanje Holokausta na društvenim mrežama"


pink.rs | Vesić: Porodilište u Lazarevcu do kraja avgusta\nVesić je rekao da je to prvo vanbolničko porodilište na teritoriji grada Beograda koje se gradi posle 40 godina i precizirao da je vrednost inevesticije 120 miliona dinara.\nPolovinu sredstava obezbedila je opština Lazarevac preko kapitalnog budžeta koji je obezbedio Grad Beograd, a drugu polovinu Vlada Srbije preko Evropske investicione banke pojasnio je Vesić i dodao da je to jasan pokazatelj koliko dobro mogu da sarađuju Vlada Srbije, Grad Beograd i opština Lazarevac kako bi porodiliste bilo završeno.\n- Ovaj objekat je, uz Klinički centar u Nišu, trenutno najmoderniji bolnički objekat u Srbiji i biće urađen apsolutno po svim evropskim standardima - rekao je Vesić i zahvalio predsedniku opštine Lazarevac Bojanu Sinđeliću i državnom sekretaru u Ministarstvu državne uprave i lokalne samouprave Bojanu Steviću na zalaganju da se taj projekat realizuje.\nZahvaljujući njima, dodao je Vesić, i na Domu zdravlja ''Dr Djorđe Kovačević'' biće zamenjena stolarija.\nVesić je podsetio da Grad Beograd od 1.jula ove godine obezbeđuje po 10.000 dinara za svaku porodilju na teritoriji grada Beograda. Osim toga, za sve socijalno ugrožene porodilje obezbeđeno je dodatnih po 25.000 dinara tako da one mogu ukupno da dobiju 35.000 dinara.\n- Važno je da smo mi ovim merama obuhvatili sve porodilje u Beogradu, isplaćujemo tačno u dan sve obaveze koje imamo prema njim - rekao je Vesić i dodao da je aktuelna gradska vlast pre četiri godine zatekla skoro 389 miliona dinara dugovanja prema trudnicama i porodiljama.\nGradski menadžer je naveo da će mere koje sprovodi Grad Beograd važiti nezavisno od populacione politike Vlade Srbije.\n- Porodilje na teritoriji grada Beograda će nastaviti da dobijaju ono što je obezbeđeno iz gradskog budžeta nezavisno od onoga što dobijaju od vlade i na taj način mi se pridružujemo borbi Vlade Srbije za povećanje nataliteta - istakao je Vesić.\nDržavni sekretar u Ministarstvu državne uprave i lokalne samouprave Bojan Stević je rekao da su deo sredstava za izgradnju vanbolničkog porodilišta odvojili Grad Beograd i opština Lazarevac, a deo Vlada Srbije preko Evropske investicione banke.\n- Nadam se da ćemo krajem leta ovde prisustvovati sa predsednikom Republike, predsednicom Vlade, predstavnicima gradske vlasti i brojnim građanima opštine Lazarevac na otvaranju ovog velelepnog objekta jer je ovo, uz Klinički centar u Nišu, jedini objekat koji ispunjava sve evropske i svetske standarde - naglasio je Stević.\nKako kaže, pre nepune dve godine prisustvovao je polaganju kamena temeljca za izgradnju vanbolničkog porodilišta u Lazarevcu.\n- Ponosan sam što smo vrlo blizu završetku njegove izgradnje, iako mnogi nisu verovali da će se ovo tako brzo završiti - naveo je Stević.\nOn je dodao da je pre pet dana potpisan ugovor za kompletnu rekonstrukciju i zamenu stolarije na objektu Doma zdravlja ''Dr Đorđe Kovačević'' i naveo da je vrendost radova oko 24 miliona dinara.\nPredsednik opštine Lazarevac Bojan Sinđelić je rekao da će izgradnjom porodilista u Lazarevcu biti ostvaren dugogodišnji san građana te opštine.\n- Dobićemo vanbolničko porodilište po svim evropskim standardima i to je pre svega važno jer smo građanima obećali da će u Lazarevcu imati sve moguće uslove za život dostojan građanina Beograda - istakao je Sinđelić.\nVesić o vrtićima u gradskim javnim preduzećima\nVesić će predložiti da se u gradskim javnim preduzećima koja imaju više od hiljadu zaposlenih obezbedi rad vrtića, gde bi roditelji koji rade u tim preduzećima u njima ostavljali svoju decu.\nNa taj način će se roditeljima olakšati briga o deci i dati dodatni doprinos merama populacione politike Vlade Srbije, rekao je Vesić novinarima u Lazarevcu, prilikom obilaska završetka treće faze radova na izgradnji vanbolničkog porodilista, koje se nalazi u okviru kompleksa Doma zdravlja ''Dr Djorđe Kovačević''.\nKako je rekao, Grad Beograd će u budućnosti voditi računa da više vrtića radi i posle radnog vremena, što sada nije slučaj. To znači da će žene koje rade do 18 ili 19 sati moći da ostave decu duže u vrtićima, dodao je on.


Ašok Murti predstavlja film Iv Sen Loran u Kinoteci\nNaslovna/Grad/Bioskop/Ašok Murti predstavlja film Iv Sen Loran u Kinoteci\nU junu ove godine navršilo se deset godina od smrti francuskog modnog genija, Iva Sen Lorana. Povodom te godišnjice u subotu, 15. septembra u 18 časova u Jugoslovenskoj kinoteci u Uzun Mirkovoj 1 biće prikazan francuski film “Yves Saint Laurent” u režiji Žalila Lespera.\nFilm je premijerno prikazan 2014. godine na Berlinskom filmskom festivalu, a srpsku premijeru imao je iste godine na Merlinka festivalu u Beogradu. Glavni glumac Pjer Nine osvojio je nagradu Cezar za ulogu u ovom filmu, kao i Kristalnu nagradu koju dodeljuju francuski novinari.\nPosetiocima Jugoslovenske kinoteke film će predstaviti stilista, modni kreator i predavač, Ašok Murti.\nFilm počinje da prati mladog Sen Lorana koji u januaru 1958. godine prima poziv da nadgleda legendarnu parisku modnu kuću koju je osnovao nedavno preminuli Kristijan Dior. Sve oči bile su uprte u ovog mladog asistenta kada je predstavio svoju prvu kolekciju za “Dior” i odmah se uzdigao do elitne klase visoke mode. Tokom ove revolucionarne revije koja je svima oduzela dah, imao je susret sa sudbinom kada je upoznao Pjera Beržea, mecenu umetnika, buduću ljubav njegovog života i dugogodišnjeg poslovnog partnera. Tri godine kasnije njih dvojica su osnovali kompaniju “Yves Saint Laurent”, koja je naglo postala jedna od najvećih modnih sila na svetu. Film je ujedno i zanosna priča o stvaranju ikone i svedok snage postojane ljubavi.\nPredhodno Eros Ramacoti sledećeg septembra u Beogradu\nSledeće Ukida se pomeranje kazaljki!?


Banat u borbi za šampionski tron - RTV Santos\nStoni tenis: Od ponedeljka kreće finalna serija za naslov šampiona Srbije\nOd ponedeljka 18. juna kreće finale ovogodišnjeg prvenstva u Super ligi stonotenisera. U finalu su kao i što se očekivalo Banat iz Zrenjanin i ekipa Crvene zvezde iz Beograda koja brani naslov najbolje ekipe iz prošle godine. Prvi meč se igra u Zrenjaninu u ponedeljak od 20 časova u Kristalnoj dvorani, revanš je dva dana kasnije u Beogradu, a eventualno treća utakmica u petak 22. juna ponovo u Zrenjaninu.\nUlog je veliki šampionski tron, ekipa Banata želi da osvoji petu jubilanu titulu, kapiten Ilija Majstorović i njegovi saigrači Marko Petkov, Đorđe Borčić, Nikola Strugarević i Aleksa Adamović žele da titulu vrate u grad na Begeju. Najveća prepreka će biti odlični tim Crvene zvezde gde je glavni igrač Marko Jevtović inače reprezentativac Srbije, tu su još Vladimir Radonjić bivši igrač Banata i Luka Marković.\nObjektivno Zrenjaninci imaju jači tim i trebalo bi ove godine da podignu šampionski pehar. Raduju odlične partije reprezentativaca Petkova i Majstorovića i iskusnog internacionalca Borčića koji ove godine želi da pomogne svom klubu.\n– Očekujemo i podršku sa tribina Kristalne dvorane, takođe i na gostovanju u Beogradu. Mi smo vredno radili ove godine, bili smo u ligaškom delu na čelu tabele sa samo jednim porazom. Očekujemo da ove godine osvojim petu titulu, biće teško ali se nadamo najboljem – veliki optimista je Dragan Klajić, trener stonotenisera Banata koji uz predsednika Dmitra Majstorovića kuju planove za šampionski tron.\nDrugi superligaš iz našeg grada, ekipa Stenesa ove godine je došla do polufinala gde su zaustavljeni u dva meča od Crvene zvezde. Verujemo da će uvek objektivana publika u Kristalnoj dvorni podražati naše momke do nove titule sa kojom bi se zaokružio jedan period rada i uspeha ovog tima koji je uz Stenes najbolji sportski kolektiv u gradu.\nPrethodnoIsključenja struje za ponedeljak, 18. jun\nSledećeUPOZORENJE: Čekaju nas obilne padavine


kako ici u kupovinu korona virus bezbedno | Zdrav život | Zdravlje\nKOLIKI JE RIZIK OD KORONA VIRUSA U PRODAVNICI: Što bezbednija kupovina uz ova 4 saveta 0 Podeli PODELI TWEET POŠALJI E-MAIL\nOvo su najvažnji faktori rizika od zaraze korona virusom - pročitajte kako da pazarite što bezbednije moguće!\nPred početak praznične sezone, svi razmišljaju o tome kako bi mogli da obave uobičajene kupovine i pripreme poklone uprkos epidemiji korona virusa. Premda su stručnjaci donekle ublažili strah od kontakta sa virusom rukama, pa se zato sve manje insistira na upotrebi rukavica, ostaje nekoliko važnih upozorenja koja morate imati na umu.\nNajveća opasnost, tvrde svi stručnjaci, preti nam od "zajedničkog vazduha" koji udišemo i kroz koji zaražene osobe, čak i ako nemaju nikakve simptome, šire korona virus. Zato se svakako preporučuje da sve što možete kupite preko Interneta, a račune plaćate onajn, a ako baš morate da odete do neke prodavnice, evo šta treba da imate na umu.\nČetiri stavke su veoma važne kad planirate kupovinu:\n1. Da li ćete kupovati napolju ili unutra\nAko možete da birate između manjih radnji i tržnih centara, jasno je da je prva opcija uvek bolja. Naravno da smo svi navikli da šetamo opušteno "ulicama" šoping molova, bez jakni koje smo ostavili u automobilima na parkingu centra, ali korona virus menja pravila igre. Sigurnije je da idete iz radnje u radnju po vetrovitim ulicama (i to sa maskom na licu), nego da boravite u zatvorenim velikim zgradama sa centralnom ventilacijom.\nKad god možete, kupujte na otvorenim tezgama, na pijacama, na vašarima ali i tu izbegavajte gužve, čekanje u redovima i bliske kontakte.\n2. Koliko dugo ćete se zadržati u prodavnici\nLekari kažu da je veliki broj ljudi iz njihove struke zaražen uprkos merama zaštite zato što provode veoma dugo vreme izloženi virusu. Koncentracija virusa je, pritom, na kovid odeljenjima izuzetno velika. Dakle, ako negde provedete petnaestak minuta, manji je rizik nego ako tamo ostanete dva sata. Ako je prostor manji i zatvoren - na primer, lift tržnog centra - čak i ako je prazan, on može biti opasan ako je tamo neko kijao i kašljao minut pre nego što ćete vi ući.\nZato dobro isplanirajte svoju kupovinu, napravite spisak i idite ciljano da nešto brzo probate i platite, a ne da razgledate po rafovima i dugo boravite u kabinama za probu.\n3. Koliko ljudi ima u prodavnici\nAko znamo da je koncentracija virusa jedan od najvećih rizika za zarazu, jasno je da su rasprodaje poslednje mesto gde treba da kupujete. Gužve su uvek potencijalna epidemiološka "bomba". Zato idite u kupovinu ili rano ujutru ili kasnije predveče, kad radnje već opuste.\n4. Koliki je broj zaraženih u lokalnoj zajednici\nKoliko god da vas vesti o korona virusu uznemiravaju, treba da znate okvirni broj zaraženih u vašoj lokalnoj zajednici i izbegavate sve kupovine kad je taj broj u alarmantnom porastu.\nNe dozvolite sebi da vas obuzme "umor od korone" na koji psiholozi upozoravaju, da podlegnete mislima u stilu "jedan je život" i krenete da sebe razveselite nekim lepim šopingom. Epidemija već veoma dugo traje i svi smo iscrpljeni od napora, stresa, nerviranja i promenjenog života ali morate naći neki drugi način da se izborite sa frustracijama.\nAko već morate u kupovinu, obavezno nosite masku, izbegavajte gužve i, premda ne morate nužno nositi rukavice, vodite veoma mnogo računa o tome da ne dodirujete nijedan deo lica dok ruke temeljno ne operete. Dok ste u kupovini, zaboravite grickalice i osveženja zbog kojih biste morali da skinete masku. Po povratku kući, sve sa sebe skinite veoma pažljivo, a ostalu higijenu obavite prema uputstvima koje ćete naći OVDE.\nKorona virus Kupovina


Skupština Kosova je u ponedeljak odložila usvajanje rezolucije o razgovorima sa Srbijom za četvrtak.\nNakon šestočasovne debate, tokom koje su vlast i opozicija predstavile suprotne stavove oko dijaloga - 60 poslanika je bilo za vladin predlog a 45 protiv - odlučeno je da Skupština uz pomoć šefova parlamentarnih grupa pokuša da sastavi rezoluciju za sednicu u četvrtak.\nRečeno je da će ova rezolucija biti proizvod dva nacrta rezolucije, sa veoma suprotnim sadržajem, koje su u ponedeljak predložile DPK i pokret Samoopredeljenje.\nBez obzira što premijer Hashim Thaçi nije uspeo da dobije podršku Vlade za početak dijaloga, očekuje se da će dijalog ipak početi u Briselu u utorak, gde će Kosovo predstavljati Edita Tehiri.\nThaci i njegova partija zatražili su pre toga od Skupštine podršku za početak ovih razgovora, dok su se tri opozicione partije usprotivile, tražeći da se pre početka razgovora napravi platforma za ovaj dijalog.\nThaci je na početku svog izlaganja ocenio dijalog veoma važnim i neophodnim za Kosovo, te prvim naporom ka normalizaciji odnosa između dve države čiji je cilj evropske integracije.\nThaci, koji je za dijalog rekao da je u nacionalnom interesu, obećao je da će Skupština biti redovno obaveštavana o toku pregovora.\nOn je zatražio podršku skupštine za proces dijaloga, izražavajući uverenje da je Kosovo prethodno dobilo podršku SAD i EU.\nOn je izrazio uverenje da će se ovaj proces završiti recipročnim priznavanjem Kosova i Srbije, kao dve nezavisne suverene države, te naglasio da bez ovog dijaloga Kosovo ne može imati evropsku perspektivu.\n„Kosovo će dobrom saradnjom sa susedima osvojiti još pet preostalih priznanja EU, ubrzati proces liberalizacije viza, proces integracija u NATO kao i u EU i UN. Liberalizacije viza i učlanjenja u NATO i EU neće se desiti bez normalizacije međudržavnih odnosa sa svim zemljama u regionu“, kazao je Thaçi.\nThaçijeva Demokratska partija Kosova podržala je dijalog a sef parlamentarne grupe DPK-a, Adem Grabovci, predložio je usvajanje rezolucije od strane Skupštine Kosova koja bi podržala ove razgovore.\nOpozicija protiv dijaloga\nSa druge strane, opozicija je predstavila u potpunosti suprotna razmišljanja u vezi dijaloga. Podpredsednik Demokratskog saveza Kosova, Sabri Hamiti, kazao je da evropska perspektiva Kosova ne zavisi od Srbije, već od unutrašnjeg razvoja Kosova, dok je ovaj dijalog potreban Srbiji kako bi sebi osigurala status kandidata za integraciju u EU.\n„Svi pregovori između Kosova i Srbije tokom poslednje dve decnije bili su neuspešni. Podaci tako govore, ne mi. Politička retorika da se zaboravi prošlost i da se uzme u ruke budućnosti je politička utopija. U odnosima Kosova i Srbije, prošlost je nažalost sadašnjost“, kazao je Hamiti.\nPoslanici pokreta Samoopedeljenje bili su još oštriji u svojim izlaganjima. Na početku sednice ovaj subjekat je zatražio usvajanje rezolucije protiv razgovora sa Srbijom, dok Srbija ne prizna nezavisnost Kosova i dok ne ugasi paralelne strukture na Kosovu.\nLider ovog pokreta, Albin Kurti, kazao je Kosovo čini uslugu Srbiji, tako što šteti sopstvene interese i to kao rezultat svoje korumpirane politike.\n„Na sutrašnjem sastanku u Briselu, gospođa Edita Tahiri će omogućiti Srbiji da izgleda onako kako zapravo nije. Da izgleda dobro prema Albancima, kojima ne propušta ni jednu šansu da ocrni život, ali koja će onda dobiti poene za dobrosusedske odnose prema Kosovu, u kojem finansira i upravlja paralelnim strukturama. Ovi pregovori su potrebni premijeru Thaciju za vlast, a ne za Kosovo kao državu“, kazao je Kurti.\nProtiv dijaloga je i Alijansa za budućnost Kosova, Ramusha Haradinaja. Podpredsednik ove stranke, Ahmet Isufi kazao je se Vlada žuri da uđe u dijalog sa Srbijom, neznajući šta zemlja može dobiti od toga a šta izgubiti.\n“Počinju razgovori bez agende, bez platforme ili sporazuma, unutrašnjeg konsenzusa koji bi omogućio ozbiljne razgovore. Sa načinom na koji se ova vlada ponaša, znam da neće biti uspeha sem ukoliko se ne promeni sastav institucija”, kazao je Isufi.\nCilj premijera i vjegove vlade bio je da se danas u Skupštini usvoji rezolucija koja bi podržala razgovore Prištine i Beograda. Ali, sobzirom na stavove opozicionih partija, moguće je da ovu rezoluciju izglasaju samo partije koje su na vlast.


Radi se rebalans budžeta jer nije prodat „Aerodrom“ Kruševac | Kruševac Info\nRadi se rebalans budžeta jer nije prodat „Aerodrom“ Kruševac\nRebalans budžeta Kruševca za 2015. biće napravljen do kraja leta zbog toga što nije ostvarena planirana prodaja zemljišta na lokaciji „Aerodrom“.\nProjektovani budžet Grada Kruševca za ovu godinu je dve milijarde 534 miliona dinara.\n„Kod izrade budžeta procenili smo da može da se ostvari sa 90 odsto. Sve pokazuje da će toliko i biti realizovano. Rebalans će biti urađen da bi nekim korisnicima smanjili, a drugima dodali sredstva“, rekao je pomoćnik gradonačelnika za finansije Miroljub Ćosić.\nKako je naveo, planirano je da budu smanjeni troškovi tekućeg održavanja za poslove koji idu preko Direkcije za izgradnju grada.\nĆosić je rekao da se gradska uprava „nadala da će završiti proceduru oko preseljenja aerodroma na novu lokaciju, na Rosulje“.\n„To je ključ za sva dalja investiranja u gradu. Imamo zainteresovane kupce koji su spremni da na toj lokaciji otkupe zemljište i započnu gradnju“, rekao je Ćosić.\nZemljište na Aerodromu pripada Aero klubu „Mihajlo Živić“ koji je u sudskom sporu sa gradom i ne želi da se preseli na lokaciju novog aerodroma dok ne dobije garancije da će tamo biti izgrađeni svi objekti potrebni za rad kluba.\nVrednost zemljišta na lokaciji Aerodrom procenjena je na 25 miliona evra, a budući stambeno-poslovni kompleks trebalo bi da se prostire na površini od 27 hektara.\n„Od tih para treba kupiti zemlju za izgradnju Istočne zaobilaznice. Investitori na Aerodromu bi morali i da plate takse i dozvole od kojih bi grad dodatno prihodovao a zaposlili bi i određeni broj ljudi“, rekao je Ćosić.\nGrad Kruševac ne može da računa na dodatna sredstva iz republičkog budžeta, jer je u maju, iz budžetskih rezervi, već dobio 12 miliona dinara.\n« RTV Pančevo kupio kontroverzni kruševljanin Radoica Milosavljević Maša, osuđivan zbog privrednog kriminala!\nParkiranje u krugu Opšte bolnice u Kruševcu ubuduće će se naplaćivati »


Beta 30. septembra 2019. 09:55\nPredsednik Narodne stranke Vuk Jeremić izjavio je da model vladavine Aleksandra Vučića i Srpske napredne stranke (SNS) vodi Srbiju direktno u propast i da buduća vlast ne sme da ga kopira, a da će „Vučić i njegova ekipa sasvim sigurno završiti pred licem pravde“, saopštila je danas Narodna stranka.\n„Uslov za promenu sistema je pobeda na izborima, a najbrži put ka tom cilju jeste bojkot režimske farse koja će se odigrati na proleće. Budemo li jedinstveni i istrajni, Vučić će uskoro nakon toga biti prinudjen da raspiše fer i poštene izbore, na kojima će SNS biti počišćen“, rekao je Jeremić.\nJeremić je naveo da će uslediti veliki pritisci dela medjunarodne zajednice na opoziciju da učestvuje na izborima, jer je strancima potrebno da srpskoj vlasti ne bude osporen legitimitet u trenutku potpisivanja sporazuma kojim bi Srbija omogućila članstvo Prištine u UN, čime bi praktično priznala nezavisnost samoproglašenog Kosova.\nJeremić je najavio da će Narodna stranka na stranačkoj skupštini 3. novembra predstaviti program obnove Srbije „za dan posle“ promene naprednjačke vlasti, koji će biti zasnovan na preduzetništvu, poljoprivredi, srpskoj dijaspori i kulturi.\n„Preduslov za uspešan ekonomski program jesu obračun sa korupcijom i uspostavljanje vladavine prava. To je 90 odsto svakog održivog plana, a preostalih 10 odsto čine poreska politika, ciljani podsticaji i slično. Sasecanjem korupcije uspostavićemo istinsku konkurenciju u privredi, oslobodjenu od partijskih stega SNS-a, a time obezbediti i značajna sredstva za unapredjenje socijalnog položaja najsiromašnijih gradjana“, rekao je Jeremić u Subotici, gde je osnovan Gradski odbor Narodne stranke.


Istraživanje NALED-a: Evo zašto privrednici pribegavaju "sivoj ekonomiji" - Infobrif\nIstraživanje NALED-a: Evo zašto privrednici pribegavaju „sivoj ekonomiji“\nObjavljeno 20.06.2019. u 11:39\nBEOGRAD – Prema istraživanjima NALED-a, 79 odsto privrednika u Srbiji smatra da je previsoko poresko opterećenje rada jedan od ključnih razloga za „beg“ privrednih aktivnosti u zonu „sive ekonomije“.\nU NALED-u smatraju da je do 2021. godine moguće opterećenje smanjiti za tri posto što bi, smatraju, vratilo 18.000 građana u legalne tokove.\nUz pomoć organizacije „GIZ Nemačka saradnja“, NALED je sproveo analizu i utvrdio da poresko opterećenje rada u Srbiji na nivou neto zarade iznosi oko 64,3 procenta, kaže za Tanjug potpredsednik Savez za fer konkurenciju NALED-a Vladimir Tipsarević.\nDodaje da poresko opterećenje ukupnih troškova rada, takozvani „poreski klin“ u Srbiji iznosi 39,2 procenta.\n„Kada uporedimo sa zemljama EU i zemljama u okruženju gde je 41,5 do 42 procenta, dolazimo do toga da poresko opterećenje u Srbiji, samo po sebi, nije previsoko, i da je blizu evropskog proseka“, kaže Tipsarević.\nPaušalci, odsad svoje poreske obaveze možete izračunati na…\nObmana preduzetnika: Privatna agencija slala uplatnice za…\nNemaju upotrebnu vrednost, a građani zbog njih svake godine…\nMeđutim, u odnosu na zemlje regiona, dodaje, Srbija jeste iznad proseka.\nNALED je analizom utvrdio da kod zaposlenih ne postoji dovoljno jak motiv da prijavljuju slučajeve sive ekonomije, a na to bi bio spreman, tek svaki sedmi radnik koji prima zaradu na ruke.\nTipsarević ukazuje da ne postoji jasna motivacija kod zaposlenih da budu prijavljeni na pun iznos zarade ili da uopšte budu prijavljeni jer, kaže, ne vide kasnije vezu tih uplata sa iznosom buduće penzije, odnosno, sa zdravstvenim osiguranjem.\nKaže da je ovaj problem najviše analizaran kroz nacionalni plan za suzbijanje „sive ekonomije“.\n„Planirano je da se do kraja 2019. i 2020. godine urade analize poreskih priliva i odliva kada su u pitanju ove vrste doprinosa i vidimo koliki je fiskalni prostor da bi mogli da obezbedimo smanjenje poreskog opterećenja rada“.\nOčekuje da do kraja 2021. godine, opterećenje na neto zarade, sa sadašnjih 64 procenta padne na 61 procenat.\nNALEDOpterećenjaPrivredniciVeće plateVećo porezi\nPripremite se, upozorenje RHMZ i dalje na snazi, evo do kada nas očekuju pljuskovi sa grmljavinom (FOTO)\nPre četiri godine bili smo prvaci sveta – Gde su dečaci sa Novog Zelanda?\nPaušalci, odsad svoje poreske obaveze možete izračunati na internetu\nObmana preduzetnika: Privatna agencija slala uplatnice za registar\nZašto žene dobijaju manje podsticajnih sredstava od muškaraca?


Uradjeno mnogo ali ne i dovoljno za integraciju Roma\nBeta 11. decembra 2015. 15:45\nGeneralni sekretar Veća za regionalnu saradnju u Sarajevu Goran Svilanović izjavio je danas da je opšta ocena devet zemalja učesnica u medjunarodnoj inicijativi „Dekada za inkluziju Roma 2005-2015“ da je uradjeno mnogo, ali da i dalje postoji visok nivo nezadovoljstva stepenom integracije romske zajednice.\n„Zajednička ocena je da, iako je mnogo uradjeno, postoji visok nivo nezadovoljstva stepenom integracija romske zajednice u svakoj od zemalja u našem okruženju“, rekao je Svilanović agenciji Beta pre sastanka sa srpskim predsednikom Saveta za unapredjenje položaja Roma i Dekade uključivanja Roma Vlade Srbije Nenadom Ivaniševićem.\nSvilanović je rekao da do februara 2016. godine očekuje otvaranje regionalnog centra za integraciju Roma 2020, koji će raditi na primeni nacionalnih strategija u kontekstu pridruživanja Evropskoj uniji.\n„Srbija je izrazila interesovanje da možda bude domaćin tom centru“, dodao je Svilanović.\nDekada za inkluziju Roma 2005-2015 je medjunarodna inicijativa u okviru koje su vlade zemalja centralne i jugoistočne Evrope radile na unapredjivanju socijalno-ekonomskog statusa i inkluziji Roma.\nInicijativa je obuhvatala devet zemalja regiona – Bugarsku, Madjarsku, Makedoniju, Rumuniju, Slovačku, Hrvatsku, Češku, Crnu Goru i Srbiju.